cyanic-selkie/wikianc huggingface dataset:
ബാഹുബലി: ദ ബിഗിനിങ് (ശബ്ദട്രാക്ക്)
നിർമ്മാണം
രാജമൗലിയുടെ ബന്ധുവും തെലുഗു-തമിഴ് ചലച്ചിത്ര സംഗീത സംവിധായകനുമായ എം.എം. കീരവാണിയാണ് ഈ ചിത്രത്തിന്റെ സംഗീത സംവിധാനം നിർവ്വഹിച്ചിട്ടുള്ളത്. 20115 മാർച്ച് 5-ന്, ചിത്രത്തിലെ യുദ്ധ രംഗങ്ങളുടെ ചിത്രീകരണത്തിനുശേഷം നിലവിൽ എം.എം. കീരവാണി ചിത്രത്തിനായി രണ്ട് ഗാനങ്ങൾ റെക്കോർഡ് ചെയ്യുകയാണെന്ന് ഔദ്യോഗികമായി അറിയിക്കുകയുണ്ടായി. തമിഴ് ഭാഷയിലെ ചിത്രത്തിലെ ഗാനങ്ങൾ രചിച്ചത് തമിഴ് ഗാനരചയിതാവ് മദൻ കർക്കിയാണ്. 2014 ജൂലൈ 2-ന് ചിത്രത്തിന്റെ ഔദ്യോഗിക വെബ്‌സൈറ്റിലൂടെ ഹൈദരാബാദിലെ പ്രസാദ് സ്റ്റുഡിയോയിൽ കീരവാണി ഒരു ഗാനം റെക്കോർഡ് ചെയ്യുകയാണെന്നും ദീപുവാണ് ഈ ഗാനം ആലപിക്കുന്നതെന്നും അറിയിച്ചു. 2014 ഒക്ടോബർ 28-ന് ഡെക്കാൺ ക്രോണിക്കിളുമായി നടത്തിയ അഭിമുഖത്തിൽ എഴുത്തുകാർ ഗാനരചനയുമായി ബന്ധപ്പെട്ട് പ്രവർത്തിച്ചുകൊണ്ടിരിക്കുകയാണെന്നും ഒരാഴ്ചയ്ക്കുള്ളിൽ ഗാനങ്ങൾക്ക് ഈണം നൽകാൻ ആരംഭിക്കുമെന്നും പറയുകയുണ്ടായി. ബൾഗേറിയയിൽ ചിത്രീകരണം പുരോഗമിക്കുന്നതിനിടെ, ചിത്രത്തിന്റെ ശബ്ദട്രാക്ക് 2015 ഫെബ്രുവരി 5-ന് റിലീസ് ചെയ്യുമെന്നാണ് പ്രതീക്ഷിക്കപ്പെട്ടത്. ലാഹരി മ്യൂസിക്, 2015 മേയ് ആദ്യവാരത്തിൽ ചിത്രത്തിന്റെ ഓഡിയോ അവകാശങ്ങൾ ₹30 മില്യണിന് സ്വന്തമാക്കുകയുണ്ടായി. കൂടാതെ യൂട്യൂബിലും ഗാനങ്ങൾ പുറത്തിറക്കുകയുണ്ടായി. തുടർന്ന് 2015 ജൂൺ 13-ന് തിരുപ്പതിയിലെ ശ്രീ വെങ്കടേശ്വര സർവകലാശാല ഗ്രൗണ്ടിൽ ചിത്രത്തിന്റെ ഓഡിയോ ലോഞ്ച് നടക്കുമെന്ന് ഔദ്യോഗിക ട്വിറ്റർ പേജിലൂടെ ബാഹുബലിയുടെ അണിയറ പ്രവർത്തകർ അറിയിച്ചു. തമിഴ് കൂടാതെ ഹിന്ദി, മലയാളം ഭാഷകളിലും ശബ്ദട്രാക്ക് പുറത്തിറക്കിയിരുന്നു.
ചിത്രത്തിലെ എട്ട് ഗാനങ്ങൾക്കും എം.എം. കീരവാണിയാണ് ഈണം നൽകിയത്. 2015 ജൂൺ 13-ന് ഗാനങ്ങൾ പുറത്തിറക്കി. തെലുഗു ഭാഷയിൽ ഇനഗന്ധി സുന്ദർ, ആനന്ദ ശ്രീറാം എന്നിവർ ചേർന്ന് മൂന്ന് ഗാനങ്ങളും രാമജോഗയ്യ ശാസ്ത്രി, കെ. ശിവ ശക്തി, ചൈതന്യ പ്രസാദ് എന്നിവർ ഓരോ ഗാനങ്ങളും ആദിത്യ, നോയൽ സീൻ എന്നിവർ ചേർന്ന് ഒരു ഗാനവും രചിക്കുകയുണ്ടായി. തമിഴ്, തെലുഗു, മലയാളം ഭാഷകളുടെ ഗാനങ്ങളുടെ അവകാശം ടി-സീരീസും ഗാനങ്ങളുടെ ഹിന്ദി പതിപ്പിന്റെ അവകാശം സീ മ്യൂസിക് കമ്പനിയും സ്വന്തമാക്കി.
പ്രതികരണങ്ങൾ
123telugu.com എന്ന വെബ്സൈറ്റ് ഗാനങ്ങൾക്ക് അനുകൂലമായ അഭിപ്രായമാണ് രേഖപ്പെടുത്തിയത്. "All the songs are situational and will impress you even more after you watch S S Rajamouli’s stunning visuals on screen" എന്നാണ് അവർ അഭിപ്രായപ്പെട്ടത്. Indiaglitz എന്ന വെബ്സൈറ്റ് 5 ൽ 3.25 സ്കോർ ഈ ശബ്ദട്രാക്കിന് നൽകുകയും "A variety of genres keep you engaged. Keeravani marshalls his traditionalism as well as his knack for the zeitgeist in bringing out the most unlikely chorusus, among others" എന്ന് അഭിപ്രായപ്പെടുകയും ചെയ്തു. Filmievents.com എന്ന വെബ്സൈറ്റിൽ നിന്നും അനൂകൂലമായ പ്രതികരണങ്ങളാണ് ഗാനങ്ങൾക്ക് ലഭിച്ചത്. 5 ൽ 4 സ്കോറാണ് അവർ ബാഹുബലിയിലെ ഗാനങ്ങൾക്ക് നൽകിയത്. "The album relies heavily on classical instrumentation and is highly impressive" എന്നാണ് ഗാനങ്ങളെക്കുറിച്ച് ടൈംസ് ഓഫ് ഇന്ത്യ അഭിപ്രായപ്പെട്ടത്. 5-ൽ 4 സ്കോർ ഇവർ നൽകി.
മലബാർ ബൊട്ടാണിക്കൽ ഗാർഡൻ ആൻഡ്‌ ഇൻസ്റ്റിറ്റ്യൂട്ട് ഓഫ് പ്ലാന്റ് സയൻസസ്
കോഴിക്കോട് ജില്ലയിൽ ഒളവണ്ണ ഗ്രാമപഞ്ചായത്തിൽ സ്ഥിതിചെയ്യുന്ന ഒരു സസ്യോദ്യാനമാണ് മലബാർ ബൊട്ടാണിക്കൽ ഗാർഡൻ ആൻഡ്‌ ഇൻസ്റ്റിറ്റ്യൂട്ട് ഓഫ് പ്ലാന്റ് സയൻസസ്. ജല സസ്യങ്ങളുടെ കാര്യത്തിൽ ഇന്ത്യയിൽ മുന്നിൽ നിൽക്കുന്ന സസ്യോദ്യാനമാണിത്. ബൊട്ടാണിക്കൽ ഗാർഡൻ കൺസർവേഷൻ ഇന്റർനാഷണൽ അംഗമായ ഈ സസ്യോദ്യാനത്തിന് ഇന്റർനാഷ്നൽ അജണ്ട രജിസ്ട്രേഷനും ഉണ്ട്. ദേശീയ ജൈവ വൈവിധ്യബോർഡിന്റെ ലീഡ് കേന്ദ്രമാണിത്. 2015 ൽ ഈ സ്ഥാപനം കേരള ശാസ്ത്ര സാങ്കേതിക പരിസ്ഥിതി കൌൺസിലിനു കീഴിലുള്ള ഗവേഷണ സ്ഥാപനമായി മാറി. കാലിക്കറ്റ് യൂണിവേഴ്സിറ്റി, ജപ്പാനിലെ ഐക്യരാഷ്ട്രസഭയുടെ സുസ്ഥിര വിദ്യാഭ്യാസത്തെക്കുറിച്ചുള്ള പ്രാദേശിക കേന്ദ്രം (Regional Centre of Expertise in Sustainable education of United Nations University, Japan) എന്നിവയുടെ അംഗീകൃത റിസർച്ച് സെന്റർ കൂടിയാണ് ഇത്.
വാൻ റീഡിന്റെ ഹോർത്തൂസ് മലബാറിക്കസിൽ പരാമർശിച്ചിട്ടുള്ള 742 സ്പീഷീസുകളിൽ 432 എണ്ണവും ഇവിടെ വളർത്തുന്നുണ്ട്. വംശനാശ ഭീഷണി നേരിടുന്ന അപൂർവ ജലസസ്യങ്ങൾ, ടെറിഡോഫൈറ്റ് വിഭാഗത്തിൽ പെടുന്ന 150 ഇനങ്ങൾ, ബ്രയോഫൈറ്റ് വിഭാഗത്തിൽ പെടുന്ന അറുപതിലേറെ ഇനങ്ങൾ, 52 ഇനം ഫലവൃക്ഷങ്ങൾ, അറുപതോളം സുഗന്ധദ്രവ്യ സസ്യങ്ങൾ, നിരവധി ഔഷധസസ്യങ്ങൾ എന്നിവയും സസ്യോദ്യാനത്തിൽ സംരക്ഷിക്കപ്പെട്ടിട്ടുണ്ട്. നാനൂറിലധികം ഇന്ത്യൻ ജലസസ്യങ്ങളാണ് ഇവിടെയുള്ളത്. ഈ വിഭാഗത്തിൽ രാജ്യത്തെതന്നെ ഏറ്റവും വലിയ ശേഖരം ആണ് ഇത്.
വികസനം
ഉന്നത ഗവേഷണത്തിനുള്ള റിസർച്ച് ബ്ലോക്ക്, ഗസ്റ്റ് ഹൗസ് കോംപ്ലക്സ്, അക്വാട്ടിക് ബയോപാർക്ക് എന്നിവ മലബാർ ബൊട്ടാണിക്കൽ ഗാർഡനിൽ നിർമ്മാണത്തിലാണ്.
ചരിത്രം
1991 ൽ ഗവ. ബൊട്ടാണിക്കൽ ഗാർഡനായി ആരംഭിച്ച ഈ സ്ഥാപനം 1996 ൽ മലബാർ ബോട്ടോണിക്കൽ സൊസൈറ്റി എന്ന പേരിൽ സർക്കാർ ഗ്രാന്റോടുകൂടി പ്രവർത്തിക്കുന്ന സ്വയംഭരണ സ്ഥാപനമായി. 2015 ൽ ഈ സ്ഥാപനം കേരള ശാസ്ത്ര സാങ്കേതിക പരിസ്ഥിതി കൌൺസിലിനു കീഴിലുള്ള ഗവേഷണ സ്ഥാപനമായി മാറി.
വെണ്മണി വിഷ്ണു നമ്പൂതിരിപ്പാട്
19 ആം നൂറ്റാണ്ടിലെ ഒരു മലയാള കവിയായിരുന്നു വെണ്മണി വിഷ്ണു നമ്പൂതിരിപ്പാട് (ജീവിതകാലം: 1898 - 1958 ). വെണ്മണി പ്രസ്ഥാനത്തിൽപ്പെടുന്ന കവിയായിരുന്നു ഇദ്ദേഹം. പ്രശസ്തനായ വെൺമണി അച്ചൻ നമ്പുതിരിപ്പാടിന്റെ അമ്മാവനായിരുന്നു വിഷ്ണു നമ്പൂതിരിപ്പാട്. മതപരവും ദാർശനികവുമായ പ്രവർത്തനങ്ങളിൽ അദ്ദേഹം പങ്കാളിയായിരുന്നു. ഭാഗവതകഥാ രത്നങ്ങൾ ഗണപതി പ്രാതൽ, രഘുവംശം എന്നിവ അദ്ദേഹത്തിന്റെ രചനകളാണ്
അവലംബം
വർഗ്ഗം:മലയാളം എഴുത്തുകാർ
സ്കാൻഡിനേവിയൻ ഉപദ്വീപ്‌
യൂറോപ്പില ഏറ്റവും വലിയ ഉപദ്വീപാണ് സ്കാൻഡിനേവിയൻ ഉപദ്വീപ്. യൂറോപ്യൻ ഭൂഖണ്ഡത്തിന്റ വടക്ക് ഭാഗത്താണിത്. ഫിൻലാൻഡ്, നോർവെ, സ്വീഡൻ എന്നീ മൂന്നു രാജ്യങ്ങളും റഷ്യയുടെ ഒരു ഭാഗവും ഈ ഉപദ്വീപിൽ സ്ഥിതി ചെയ്യുന്നു. ഈ ഉപദ്വീപിന്റെ കിഴക്കും തെക്കും ഭാഗങ്ങളിലായിട്ടാണ് ബാൾട്ടിക് കടൽ.
വർഗ്ഗം:യൂറോപ്പിലെ ഉപദ്വീപുകൾ
ഓവിയ
ഒരു ഇന്ത്യൻ ചലച്ചിത്രനടിയും മോഡലുമാണ് ഓവിയ (ജനനം: 1991 ഏപ്രിൽ 29). ഹെലൻ നെൽസൺ എന്നാണ് ഇവരുടെ യഥാർത്ഥ പേര്. പ്രധാനമായും തമിഴ്, മലയാളം ചലച്ചിത്രങ്ങളിലാണ് ഓവിയ അഭിനയിച്ചിട്ടുള്ളത്. കളവാണി (2010), മരീന (2012), കലകലപ്പ് (2012), മൂഡാർ കൂടം (2013), മദയാനൈക്കൂട്ടം (2013), യാമിരുക്ക ഭയമേ (2014) എന്നിവയാണ് ഓവിയ അഭിനയിച്ചിട്ടുള്ള പ്രധാന തമിഴ് ചലച്ചിത്രങ്ങൾ. പുതിയ മുഖം, മനുഷ്യമൃഗം എന്നീ മലയാളചലച്ചിത്രങ്ങളിലും അഭിനയിച്ചിട്ടുണ്ട്. 2017-ൽ കമൽ ഹാസൻ അവതരിപ്പിച്ച ബിഗ് ബോസ് റിയാലിറ്റി ഷോയിൽ പങ്കെടുത്തിലൂടെയാണ് ഓവിയ പ്രശസ്തയായത്.
അഭിനയം
കങ്കാരു (2007), പുതിയ മുഖം (2007), അപൂർവ (2009) എന്നീ മലയാള ചലച്ചിത്രങ്ങളിലൂടെയാണ് ഓവിയ അഭിനയരംഗത്തേക്കു കടന്നുവരുന്നത്. തൃശ്ശൂരിലെ വിമലാ കോളേജിൽ ബി.എ. ഇംഗ്ലീഷിനു പഠിക്കുന്ന സമയത്ത് കളവാണി എന്ന തമിഴ് ചലച്ചിത്രത്തിൽ അഭിനയിക്കുവാൻ അവസരം ലഭിച്ചു. വിമൽ നായകനായ ഈ ചിത്രം ബോക്സ് ഓഫീസിൽ മികച്ച വിജയം നേടി. ചിത്രത്തിലെ ഓവിയയുടെ അഭിനയം ഏറെ നിരൂപകപ്രശംസ നേടുകയും ചെയ്തു. ഈ ചിത്രത്തിനു ശേഷം അമര, വേങ്കൈ, മുഖം നീ അകം നാൻ, സെവനു, മുത്തുക്കു മുത്താക എന്നീ ചിത്രങ്ങളിൽ അഭിനയിച്ചു. പിന്നീട് തമിഴ് ചലച്ചിത്രങ്ങളിൽ അഭിനയിക്കുന്നതിൽ നിന്നും ചെറിയ ഒരു ഇടവേളയെടുത്ത ഓവിയ പുതിയ മുഖം, മനുഷ്യമൃഗം എന്നീ മലയാള ചലച്ചിത്രങ്ങളിൽ അഭിനയിച്ചു. 2010-ൽ കമൽ ഹാസൻ, ആർ. മാധവൻ എന്നിവർ അഭിനയിച്ച മൻമദൻ അൻപ് എന്ന ചിത്രത്തിൽ ഒരു ചെറിയ വേഷം ചെയ്തു. പിന്നീട് നിരവധി ചിത്രങ്ങളിൽ ഗ്ലാമർ വേഷങ്ങൾ ചെയ്തു.
മാധ്യമങ്ങളിൽ
2017-ൽ സ്റ്റാർ വിജയ് ചാനലിൽ സംപ്രേഷണം ചെയ്ത ബിഗ് ബോസ് റിയാലിറ്റി ഷോയിൽ പങ്കെടുത്തതിലൂടെയാണ് ഓവിയ ശ്രദ്ധേയയായത്. ഈ പരിപാടിയിൽ പങ്കെടുക്കുന്ന സമയത്ത് ആരവ് എന്ന നടനുമായി ഓവിയ പ്രണയത്തിലായിരുന്നു. ഈ ബന്ധം തുടരുവാൻ കഴിയാതെ വന്നതോടെ ഓവിയ ആത്മഹത്യയ്ക്കു ശ്രമിച്ചു.
ചലച്ചിത്രങ്ങൾ
Film Television
പുറം കണ്ണികൾ
വർഗ്ഗം:ഇന്ത്യൻ മോഡലുകൾ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:1991-ൽ ജനിച്ചവർ വർഗ്ഗം:ഏപ്രിൽ 29-ന് ജനിച്ചവർ വർഗ്ഗം:തെലുഗു ചലച്ചിത്രനടിമാർ വർഗ്ഗം:കന്നഡ അഭിനേതാക്കൾ വർഗ്ഗം:തൃശ്ശൂരിൽ നിന്നുള്ള ചലച്ചിത്രപ്രവർത്തകർ
പി.എസ്.എൽ.വി.- സി 37
ശ്രീഹരിക്കോട്ടയിലെ സതീഷ് ധവാൻ ബഹിരാകാശ കേന്ദ്രത്തിലെ (SDSC) ഒന്നാം വിക്ഷേപണ തറയിൽ (FLP)  നിന്ന് 2017 ഫെബ്രുവരി 15ന് കാലത്ത് 9.28 വിക്ഷേപിച്ചു. പി എസ് എൽ വി ശ്രേണിയിൽ പെട്ട വിക്ഷേപണ വാഹനത്തിന്റെ 39-മത്തെ വിക്ഷേപണമായിരുന്നു. പി എസ് എൽ വി യുടെ എക്സ് എൽ രൂപകൽപ്പനയോടെയുള്ള 16-മത് യാത്രയാണ്. 104 കൃത്രിമ ഉപഗ്രഹങ്ങളാണ് ഇതുപയോഗിച്ച് വിക്ഷേപിച്ചത്. ഇതോടെ ഒറ്റ വിക്ഷേപണത്തിൽ ഏറ്റവും കൂടുതൽ കൃത്രിമ ഉപഗ്രഹങ്ങളെ അയച്ച രാജ്യം എന്ന പദവി ഇന്ത്യക്കായി. ഇതിനു മുമ്പ് 2014ൽ 57 ഉപഗ്രഹങ്ങളെ ഒന്നിച്ച് അയച്ച റഷ്യക്കായിരുന്നു ഈ സ്ഥാനം.
കസാക്കിസ്ഥാൻ, ഇസ്രായേൽ, നെതർലാൻഡ്‌സ്, യുണൈറ്റഡ് അരബ് എമിരേറ്റ്സ് എന്നിവയുടെ ഓരോ ഉപഗ്രഹങ്ങളും അമേരിക്കൻ ഐക്യ നാടുകളുടെ 96 ഉപഗ്രഹങ്ങളും ഭാരതത്തിന്റെ 2 നാനൊ ഉപഗ്രഹങ്ങളും(INS-1A and INS-1B),  കാർടൊസാറ്റ്-2 ഉപഗ്രഹത്തിന്റെ കൂടെ ഉണ്ടായിരുന്നു. ഉപഗ്രഹങ്ങളുടെ മൊത്തം 1377 കി.ഗ്രാം തൂക്കമുണ്ടായിരുന്നു.
101 വിദേശ കൃത്രിമ ഉപഗ്രഹങ്ങൾ വിക്ഷേപിച്ചത്, ഭാരത സർക്കാരിന്റെ ബഹിരാകാശ വകുപ്പിന്റെ(DOS)ന്റെ കമ്പനിയായ, ഇസ്രോയുടെ വാണിജ്യശാഖയായ ആൻട്രിക്സ് കോർപറെഷൻ ലിമിറ്റഡും(Antrix) വിദേശ ഉപഭോക്താക്കളുംതമ്മിലുള്ള വാണിജ്യ കരാർ അനുസരിച്ചായിരുന്നു.
ലാൽഗുഡി പഞ്ചരത്നം
ലാൽഗുഡി പഞ്ചരത്നകൃതികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
സംഭവം (ചലച്ചിത്രം)
1981ൽ പി ചന്ദ്രകുമാർ സംവിധാനം ചെയ്ത ബാബുവും മജീന്ദ്രനും ചേർന്ന് നിർമ്മിക്കുന്ന ഒരു ഇന്ത്യൻ മലയാള സിനിമ ആണ്  സംഭവം. ചിത്രത്തിൽ മധു, ശ്രീവിദ്യ, അടൂർ ഭാസി, ജോസ് പ്രകാശ് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. വി. ദക്ഷിണമൂർത്തിയുടെ സംഗീത സ്കോർ ഈ ചിത്രത്തിലുണ്ട്.
പുറംകണ്ണികൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1981-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:സത്യൻ അന്തിക്കാടിന്റെ ഗാനങ്ങൾ വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ വർഗ്ഗം:പി. ചന്ദ്രകുമാർ സംവിധാനം ചെയ്ത ചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:മധു-ശ്രീവിദ്യ ജോഡി വർഗ്ഗം:കലൂർ ഡന്നീസ് തിരക്കഥ എഴുതിയ ചലച്ചിത്രങ്ങൾ വർഗ്ഗം:ജോൺപോൾ കഥ എഴുതിയ ചലച്ചിത്രങ്ങൾ വർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:സത്യൻ- മൂർത്തി ഗാനങ്ങൾ
ജാക്ക് ഡാനിയേൽ (ചലച്ചിത്രം)
എസ്.എൽ പുരം ജയസൂര്യ തിരക്കഥ രചിച്ച് സംവിധാനം ചെയ്ത് 2019ൽ പ്രദർശനത്തിനെത്തുന്ന ഒരു മലയാളഭാഷ ചലച്ചിത്രമാണ് ജാക്ക് ആൻ്റ് ഡാനിയേൽ. ദിലീപ് നായകനാകുന്ന ഈ ചിത്രത്തിൽ വന്ദേ മാതരം എന്ന ചിത്രത്തിന് ശേഷം തമിഴ് നടൻ അർജുൻ ഒരു പ്രധാന വേഷം കൈകാര്യം ചെയ്യുന്നു. അഞ്ജു കുര്യനാണ് ഈ ചിത്രത്തിലെ നായിക.തമിൻസ് ഫിലിംസിന്റെ ബാനറിൽ ഷിബു തമിൻസാണ് ഈ ചിത്രം നിർമ്മിക്കുന്നത്.സൈജു കുറുപ്പ്, ഇന്നസെന്റ്,സുരേഷ് കൃഷ്ണ,സാദിഖ്,ലക്ഷ്മി ഗോപാലസ്വാമി തുടങ്ങിയവർ ഈ ചിത്രത്തിൽ അഭിനയിക്കുന്നു.
2007ൽ തിയേറ്ററുകളിലെത്തിയ ദിലീപ് നായകനായ സ്പീഡ് ട്രാക്ക് എന്ന ചിത്രവും സംവിധാനം ചെയ്തത് എസ്സ്.എൽ.പുരം ജയസൂര്യയാണ്. ഷാൻ റഹ്മാനും ഗോപി സുന്ദറും ചിത്രത്തിന്റെ ശബ്‌ദട്രാക്കും സ്‌കോറും രചിച്ചു.
കഥാസാരം
ഒന്നര വർഷത്തിനുള്ളിൽ 1700 കോടിയുടെ കള്ളപ്പണം മോഷ്ടിച്ച കവർച്ചക്കാരനെ പിടികൂടാൻ ബുദ്ധിമാനായ പോലീസ് ഉദ്യോഗസ്ഥനായ ഡാനിയൽ അലക്സാണ്ടർ (അർജുൻ സർജ) നിയോഗിക്കപ്പെടുന്നു. ഏതാനും ദിവസങ്ങൾക്കുള്ളിൽ, തന്റെ കുറ്റവാളി മറ്റാരുമല്ല, ജാക്ക് (ദിലീപ്) എന്ന ബിസിനസുകാരനാണെന്ന് ഡാനിയൽ കണ്ടെത്തി. സുസ്മിത (അഞ്ജു കുര്യൻ) ഒരു ഫോട്ടോഗ്രാഫറുടെ രഹസ്യ സ്വഭാവം സ്വീകരിക്കുന്ന ഒരു പോലീസ് ഉദ്യോഗസ്ഥയാണ്. അവളും ജാക്കും ഗോവയിൽ കണ്ടുമുട്ടുന്നു, അവളറിയാതെ, ജാക്ക് അവളുടെ യഥാർത്ഥ വ്യക്തിത്വം തിരിച്ചറിഞ്ഞു, പക്ഷേ അതിന്റെ രസത്തിനായി കളിക്കുന്നു. ജാക്ക് തന്റെ ഭൂതകാലത്തെക്കുറിച്ച് അവളോട് തുറന്നുപറയുന്നു, സുസ്മിത അവനുവേണ്ടി വീണുതുടങ്ങി. സുസ്മിതയിലൂടെയും തുടർച്ചയായ സംഭവങ്ങളിലൂടെയും ഡാനിയൽ താമസിയാതെ ജാക്കിനെ നേരിടുന്നു. ഈ ഏറ്റുമുട്ടൽ ഇരുവർക്കും ഇടയിൽ ഒരു പൂച്ചയും എലിയും പിന്തുടരാൻ തുടങ്ങുന്നു.
റിലീസ്
ജാക്ക് & ഡാനിയൽ 2019 നവംബർ 15 ന് ഇന്ത്യയിൽ പുറത്തിറങ്ങി
സ്വീകരണം
പ്രേക്ഷകരിൽ നിന്നും നിരൂപകരിൽ നിന്നും ചിത്രത്തിന് നെഗറ്റീവ് അവലോകനങ്ങൾ ആണ് ലഭിച്ചത്. അഭിനേതാക്കളുടെ പ്രകടനം, ആക്ഷൻ സീക്വൻസുകൾ, ഛായാഗ്രഹണം എന്നിവയക്ക് പ്രശംസ നേടിയപ്പോൾ തിരക്കഥ, എഡിറ്റിംഗ്, വിഷ്വൽ ഇഫക്റ്റുകൾ എന്നിവയ്ക്ക് വിമർശനം ഉയർന്നു. ഈ ചിത്രം ബോക്സ് ഓഫീസിൽ വലിയ ഒരു പരാജയമായിരുന്നു.
പുറംകണ്ണികൾ
വർഗ്ഗം:2019-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:2019-ൽ പുറത്തിറങ്ങിയ മലയാളചലച്ചിത്രങ്ങൾ
ഫൈസൽ ഇബ്ൻ അബ്ദുൽ അസീസ്‌ അൽ സൗദ്
1964 മുതൽ 1975 വരെ ആധുനിക സൗദി അറേബ്യയിൽ ഭരണം നടത്തിയത് ഫൈസൽ ഇബ്ൻ അബ്ദുൽ അസീസ്‌ അൽ സൗദ് (فيصل بن عبدالعزيز آل سعود Fayṣal ibn ‘Abd al-‘Azīz Āl Su‘ūd) എന്ന എന്ന ഫൈസൽ രാജാവായിരുന്നു.
ഭരണ ചരിത്രം
1964 മുതൽ 1975 വരെ പതിനൊന്നുവർഷങ്ങൾ ഫൈസൽ ഇബ്ൻ അബ്ദുൽ അസീസ്‌ അൽ സൗദ് എന്ന ഫൈസൽ രാജാവാണ് സൗദി അറേബ്യയുടെ ഭരണം നിർവഹിച്ചത്. രാജ്യത്ത് സാമ്പത്തികരംഗത്തും വിദേശനയങ്ങളിലും കാതലായ മാറ്റങ്ങൾ വരുത്തിയ ഇദ്ദേഹമാണ് ഓർഗനൈസേഷൻ ഓഫ് ഇസ്‌ലാമിക് കോൺഫറൻസ് (ഒ.ഐ.സി.) രൂപവത്കരണത്തിന് മുൻകൈയെടുത്തത്.
ഫൈസൽ അവാർഡ്
ഫൈസൽ രാജാവിന്റെ സ്മരണക്കായി ഏർപ്പെടുത്തിയ അവാർഡാണ് ഫൈസൽ അവാർഡ്. 1979 മുതൽ ഇസ്‌ലാമികസേവനം, ഇസ്‌ലാമികപഠനം, അറബിസാഹിത്യം, വൈദ്യം, ശാസ്ത്രം എന്നീ വിഭാഗങ്ങളിൽ ഫൈസൽ അവാർഡ് നൽകിവരുന്നു.
അവലംബം
വർഗ്ഗം:സൗദി അറേബ്യയുടെ ഭരണാധികാരികൾ വർഗ്ഗം:1906-ൽ ജനിച്ചവർ വർഗ്ഗം:സൗദി അറേബ്യയുടെ രാജാക്കന്മാർ വർഗ്ഗം:സൗദി അറേബ്യയുടെ പ്രധാനമന്ത്രിമാർ വർഗ്ഗം:കൊല്ലപ്പെട്ട രാഷ്ട്രത്തലവന്മാർ വർഗ്ഗം:കൊല്ലപ്പെട്ട രാജാക്കന്മാർ
ഐബീരിയൻ ഉപദ്വീപ്‌
യൂറോപ്പിലെ ഏറ്റവും വലിയ രണ്ടാമത്തെ ഉപദ്വീപാണ് ഐബീരിയൻ ഉപദ്വീപ്. യൂറോപ്യൻ ഭൂഖണ്ഡത്തിന്റ പടിഞ്ഞാറേ അറ്റത്താണിത്. സ്പെയിനും പോർച്ചുഗലും ഉൾപ്പെടുന്നത് ഈ ഉപദ്വീപിലാണ്. ഐബീരസ് (Iberus Ebros) നദിയിൽ നിന്നാണ് ഈ പേർ വന്നിട്ടുള്ളത്. ഇക്കാരണത്താൽ ഈ മേഖലയുൾക്കൊണ്ട ഭൂഭാഗം ഐബീരിയ ഉപദ്വീപ് എന്നു വിളിക്കപ്പെട്ടു.
അവലംബം
വർഗ്ഗം:യൂറോപ്പിലെ ഉപദ്വീപുകൾ
എൽസ മൊറാന്റെ
ഒരു ഇറ്റാലിയൻ നോവലിസ്റ്റായിരുന്നു എൽസ മൊറാന്റെ (18 ആഗസ്റ്റ് 1912 – 25 നവംബർ 1985). അവരുടെ "La storia" (History) എന്ന പ്രശസ്ത നോവലിന്റെ പേരിലാണ് അവർ കൂടുതൽ അറിയപ്പെടുന്നത്. ഈ ഗ്രന്ഥം ബോക്ലുബ്ബെൻ വേൾഡ് ലൈബ്രറിയിലെ എക്കാലത്തേയും 100 മികച്ച ഗ്രന്ഥങ്ങളുടെ പട്ടികയിൽ ഉൾപ്പെടുത്തിയിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:ഇറ്റാലിയൻ എഴുത്തുകാർ
ദി ലിറ്റിൽ മെർമെയ്ഡ്
വാൾട്ട് ഡിസ്നി ഫീച്ചർ ആനിമേഷൻ നിർമ്മിച്ച് വാൾട്ട് ഡിസ്നി പിക്ചേഴ്സ് പുറത്തിറക്കിയ 1989 ലെ അമേരിക്കൻ ആനിമേറ്റഡ് മ്യൂസിക്കൽ ഫാന്റസി ചിത്രമാണ് ദി ലിറ്റിൽ മെർമെയ്ഡ്. 28-ാമത് ഡിസ്നി ആനിമേറ്റഡ് ഫീച്ചർ ഫിലിം ആയ ഈ ചിത്രം ഹാൻസ് ക്രിസ്റ്റ്യൻ ആൻഡേഴ്സന്റെ അതേ പേരിലുള്ള 1837 ലെ ഡാനിഷ് യക്ഷിക്കഥയെ അടിസ്ഥാനമാക്കിയുള്ളതാണ്. മനുഷ്യനാകാൻ സ്വപ്നം കാണുകയും എറിക് എന്ന മനുഷ്യ രാജകുമാരനുമായി പ്രണയത്തിലാവുകയും ചെയ്യുന്ന ഏരിയൽ എന്ന കൗമാരക്കാരിയായ മത്സ്യകന്യകയായ രാജകുമാരിയുടെ കഥയാണ് ചിത്രം പറയുന്നത്. ഇതിൽ കടൽ മന്ത്രവാദിയായ ഉർസുലയുമായി ഒരു മാന്ത്രിക ഇടപാടിൽ ഏർപ്പെടാൻ അവളെ പ്രേരിപ്പിച്ചു. ജോൺ മസ്‌ക്കറും റോൺ ക്ലെമന്റ്‌സും ചേർന്നാണ് ദി ലിറ്റിൽ മെർമെയ്‌ഡ് രചനയും സംവിധാനവും നിർവ്വഹിച്ചത്. അലൻ മെൻകെനൊപ്പം ചിത്രത്തിന്റെ ഗാനങ്ങൾ എഴുതിയ മസ്‌ക്കറും ഹോവാർഡ് ആഷ്‌മാനും ചേർന്നാണ് നിർമ്മിച്ചത്. മെൻകെൻ ആണ് ചിത്രത്തിന്റെ സ്കോറും ഒരുക്കിയത്. ജോഡി ബെൻസൺ, ക്രിസ്റ്റഫർ ഡാനിയൽ ബാർൺസ്, പാറ്റ് കരോൾ, സാമുവൽ ഇ റൈറ്റ്, ജേസൺ മാരിൻ, കെന്നത്ത് മാർസ്, ബഡ്ഡി ഹാക്കറ്റ് തുടങ്ങിയവരുടെ ശബ്ദം ഈ ചിത്രത്തിലുണ്ട്.
പുറംകണ്ണികൾ
വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ വർഗ്ഗം:വാൾട്ട് ഡിസ്നി ചലച്ചിത്രങ്ങൾ
ജി. ശങ്കരപ്പിള്ള
മലയാള നാടകകൃത്തും സംവിധായകനും ആയിരുന്നു '''പ്രൊഫ. ജി. ശങ്കരപ്പിള്ള'''. പരീക്ഷണാത്മകനാടകത്തിന്റെ വക്താവായിരുന്നു അദ്ദേഹം. നാടകക്കളരി പ്രസ്ഥാനത്തിന്റെ സ്ഥാപകൻ.
അവലംബം
വർഗ്ഗം:1930-ൽ ജനിച്ചവർ വർഗ്ഗം:1989-ൽ മരിച്ചവർ വർഗ്ഗം:ജൂൺ 22-ന് ജനിച്ചവർ വർഗ്ഗം:ജനുവരി 1-ന് മരിച്ചവർ വർഗ്ഗം:മലയാളനാടകകൃത്തുക്കൾ വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ വർഗ്ഗം:മലയാളനാടക സംവിധായകർ
ഓസ്പെമിഫീൻ
ഓസ്‌പെമിഫീൻ (ഷിയോനോഗി കമ്പനി നിർമ്മിച്ച ഓസ്‌ഫെന, സെൻഷിയോ എന്നീ ബ്രാൻഡ് നാമങ്ങൾ) ചില സ്ത്രീകൾ നേരിടുന്ന ഡിസ്പാരൂനിയ- ലൈംഗികബന്ധത്തിനിടെയുള്ള വേദന - എന്നിവക്കുള്ള ഗുളികരൂപത്തിലുള്ള മരുന്നാണ്. Ospemifene.  ഒരു സെലക്ടീവ് ഈസ്ട്രജൻ റിസപ്റ്റർ മോഡുലേറ്ററായ (SERM) ഓസ്പെമിഫീൻ ആർത്തവവിരാമത്തിന് ശേഷമുള്ള സ്ത്രീകളിലെ യോനിയിലെ എപ്പിത്തീലിയത്തിൽ( കോശങ്ങളിൽ)  ഈസ്ട്രജനുമായി സമാനമായി പ്രവർത്തിച്ച് യോനിയിലെ ഭിത്തിയുടെ ഘനം വർദ്ധിപ്പിക്കുന്നു. അങ്ങനെ ഇത് ഡിസ്പാരൂനിയയുമായി ബന്ധപ്പെട്ട വേദന കുറയ്ക്കുന്നു. "വൾവാർ ആൻഡ് യോനിയിലെ അട്രോഫി" മൂലമാണ് ഡിസ്പാരൂനിയ സാധാരണയായി ഉണ്ടാകുന്നത്.
ഉപയോഗങ്ങൾ
ഡിസ്പാരൂനിയ ചികിത്സിക്കാൻ ഓസ്പെമിഫെൻ ഉപയോഗിക്കുന്നു. യുഎസിൽ, ആർത്തവവിരാമം മൂലമുണ്ടാകുന്ന വൾവാർ, വജൈനൽ അട്രോഫി (വിവിഎ) എന്നിവയുടെ ലക്ഷണമായ മിതമായതോ കഠിനമായതോ ആയ ഡിസ്പാരൂനിയയുടെ ചികിത്സയ്ക്കായി ഇത് നൽകുന്നു. യോനിയിൽ പ്രാദേശികമായ ഈസ്ട്രജൻ തെറാപ്പിക്ക് സ്ഥാനാർത്ഥികളല്ലാത്ത ആർത്തവവിരാമത്തിന് ശേഷമുള്ള സ്ത്രീകളിൽ മിതമായതും കഠിനവുമായ രോഗലക്ഷണ വിവിഎയുടെ ചികിത്സയ്ക്കായി EU ൽ ഇത് നൽകിവരുന്നു.
കർണാടകയിലെ നാടൻ കലകൾ
നാടോടിനൃത്തവും പാവകളിയും ഉൾപ്പെടെ വിവിധ പരമ്പരാഗത കലകൾ കർണാടകയിലുണ്ട്.
കുനിത: ഒരു ആചാരപരമായ നൃത്തം
കർണാടകയിലെ ആചാര നൃത്തങ്ങൾ കുനിത എന്നാണ് അറിയപ്പെടുന്നത്. അത്തരത്തിലുള്ള ഒരു നൃത്തമാണ് ഡോളു കുനിത. ആലാപനം, അലങ്കരിച്ച ഡ്രമ്മുകളുടെ താളങ്ങൾ എന്നിവയ്‌ക്കൊപ്പമുള്ള ഒരു ജനപ്രിയ നൃത്തരൂപം ആണിത്. ഈ നൃത്തം പ്രധാനമായും അവതരിപ്പിക്കുന്നത് ഇടയൻ അല്ലെങ്കിൽ കുറുബ ജാതിയിൽ നിന്നുള്ള പുരുഷന്മാരാണ്. ശക്തമായ ഡ്രം ബീറ്റുകൾ, ദ്രുത ചലനങ്ങൾ, സമന്വയിപ്പിച്ച ഗ്രൂപ്പ് രൂപീകരണം എന്നിവയാണ് ഡോളു കുനിതയുടെ സവിശേഷത.
ഡോളു കുനിത
പ്രധാന ലേഖനം: ഡോളു കുനിത കുറുബ സമുദായത്തിലെ പുരുഷൻമാർ അവതരിപ്പിക്കുന്ന ഡോളു ഉപയോഗിച്ചുള്ള ഒരു കൂട്ട നൃത്തമാണിത്. സംഘത്തിൽ 16 നർത്തകർ ഉൾപ്പെടുന്നു. ഓരോരുത്തരും ഡ്രം ധരിച്ച് നൃത്തം ചെയ്യുമ്പോൾ വ്യത്യസ്ത താളങ്ങൾ വായിക്കുന്നു. നടുവിൽ കൈത്താളങ്ങളുള്ള ഒരു നേതാവാണ് താളം സംവിധാനം ചെയ്യുന്നത്. മന്ദഗതിയിലുള്ളതും വേഗത്തിലുള്ളതുമായ താളങ്ങൾ മാറിമാറി വരുന്നു, ഗ്രൂപ്പ് വ്യത്യസ്തമായ പാറ്റേൺ നെയ്തെടുക്കുന്നു. വേഷവിധാനങ്ങൾ ലളിതമാണ്; ശരീരത്തിന്റെ മുകൾഭാഗം സാധാരണയായി നഗ്നമായി അവശേഷിക്കുന്നു, അതേസമയം ധോത്തിക്ക് മുകളിൽ ഒരു കറുത്ത ഷീറ്റ് താഴ ശരീരത്തിൽ കെട്ടിയിരിക്കുന്നു. കെ.എസ്. ഹരിദാസ് ഭട്ടിന്റെ നേതൃത്വത്തിലുള്ള ഒരു സംഘം 1987-ൽ സോവിയറ്റ് യൂണിയനിൽ പര്യടനം നടത്തി. മോസ്കോ, ലെനിൻഗ്രാഡ്, വൈബർഗ്, ആർക്കൻഗെൽസ്ക്, പ്സ്കോവ്, മർമാൻസ്ക്, താഷ്കെന്റ്, നോവോഗ്രാഡ് എന്നിവിടങ്ങളിൽ അവർ പ്രകടനം നടത്തി.
ബീസു കംസലേ, കംസലേ നൃത്യ
മൈസൂർ, നഞ്ചനഗുഡു, കൊല്ലേഗല, ബാംഗ്ലൂർ പ്രദേശങ്ങളിലെ ഗ്രാമവാസികൾ നടത്തുന്ന സംഘനൃത്തമാണിത്. കംസലെയുടെ പേരിലാണ് ഇത് അറിയപ്പെടുന്നത്, ഇത് നർത്തകർ കളിക്കുകയും ഒരു താങ്ങാക്കുകയും ചെയ്യുന്നു. കംസലെ ഒരു കൈത്താളവും മറുകൈയിൽ ഒരു വെങ്കല ഡിസ്‌കും ആണ്, ഇത് താളാത്മകമായ ക്ലോംഗ് ഉണ്ടാക്കുന്നു.
മനുഷ്യന്റെ പരിണാമചരിത്രം (പുസ്തകം)
മനുഷ്യന്റെ പരിണാമചരിത്രം (പുസ്തകം) ആർ. സുരേഷ്‌കുമാർ എഴുതിയ മാനവശാസ്ത്രഗ്രന്ഥമാണ്. മനുഷ്യന്റെ ഉത്ഭവവും പരിണാമവും ഈ ചെറുപുസ്തകത്തിൽ ലളിതമായി വിവരിച്ചിരിക്കുന്നു. സാമൂഹ്യകാഴ്ച്ചപ്പാടോടെ എഴുതിയ ഈ ശാസ്ത്രഗ്രന്ഥത്തിന്റെ അനേകം പതിപ്പുകൾ ചെലവായി. വിജ്ഞാനവർഷം ഗ്രന്ഥപരമ്പരയിലെ ഒമ്പതാം പുസ്തകമാണ്. 2007 ആഗതിൽ ആദ്യം പ്രസിദ്ധീകരിച്ച ഈ പുസ്തകം ഇതിനകം ആറ് എഡിഷനുകൾ കഴിഞ്ഞു. ചിന്ത പബ്ലിഷേഴ്സ് പ്രസിദ്ധീകരിച്ച ഈ പുസ്തകം ദേശാഭിമാനി ബുക്സ് ആണ് വിതരണം ചെയ്യുന്നത്.
ബിസ്മാർക്ക്, വടക്കേ ഡെക്കോട്ട
ബിസ്മാർക്ക് (/ˈbɪzˌmɑːrk/) യു.എസ്. സംസ്ഥാനമായ വടക്കേ ഡെക്കോട്ടയുടെ തലസ്ഥാനവും ബർലീഗ്ഗ് കൌണ്ടിയുടെ കൌണ്ടി സീറ്റുമാണ്. ജനസംഖ്യാടിസ്ഥാനത്തിൽ ഫർഗോ കഴിഞ്ഞാൽ വടക്കൻ ഡെക്കോട്ട സംസ്ഥാനത്തെ രണ്ടാമത്തെ ജനത്തിരക്കുള്ള പട്ടണമാണ് ബിസ്മാർക്ക്. പട്ടണത്തിലെ ജനസംഖ്യ 2010 ലെ സെൻസസ് അനുസരിച്ച് 61,272 ആണ്. while its മെട്രോപോളിറ്റൻ മേഖലയിലെ മൊത്തം ജനസംഖ്യയെടുത്താൽ 129,517 ആണ്. ഇത് അതിവേഗം വളർന്നു കൊണ്ടിരിക്കുന്ന ഒരു യു.എസ്. പട്ടണമാണ്.
വർഗ്ഗം:അമേരിക്കൻ ഐക്യനാടുകളിലെ പട്ടണങ്ങൾ
കണ്ണൂർ (ചലച്ചിത്രം)
ഹരിദാസിന്റെ സംവിധാനത്തിൽ 1997-ൽ പുറത്തിറങ്ങിയ മലയാളചലച്ചിത്രമാണ് കണ്ണൂർ. മനോജ് കെ. ജയൻ, വാണി വിശ്വനാഥ്, മാമുക്കോയ, വിജയരാഘവൻ എന്നിവരാണ് ഇതിലെ പ്രധാന കഥാപാത്രങ്ങളെ അവതരിപ്പിച്ചത്.
അഭിനേതാക്കൾ
വർഗ്ഗം:1997-ൽ പുറത്തിറങ്ങിയ മലയാളചലച്ചിത്രങ്ങൾ
ഗരുഡൻ ചാരക്കാളി
ഗരുഡൻ ചാരക്കാളിയ്ക്ക്   ആംഗല ഭാഷയിൽ  Malabar starling, Blyth’s starling , Malabar white-headed starling'  എന്നൊക്കെയാണ് പേര്. ശാസ്ത്രീയ നാമം. Sturnia malabaricus blythii അഥവാ  Sturnia blythii എന്നാണ്. മൈനയുടെ വർഗ്ഗത്തിൽ പെടുന്നു. ഇന്ത്യയിലെ സ്തിര വാസിയാണ് ഭാഗികമായി ദേശാറ്റന പക്ഷിയും. കാറ്റുകളിലും കൂടുതൽ മരങ്ങൾ ഉള്ളിടത്തും കാണുന്നു. ചാരത്തലച്ചിക്കാളി (Chestnut-tailed Starling)യുടെ ഉപവിഭാഗമായി ഈ പക്ഷിയെ മുമ്പ് കണക്കാക്കിയിരുന്നു.
വിവരണം
നീളം 20 സെ. മി. ആണ്. മുകൾ വശം ചാര നിറം..ടിവശവും വാലിന്റെ അടിവശവും ചെമ്പിച്ച നിറം. കഴുത്തും തലയും അലുമിനിയത്തിന്റെ നിറം. ചിറകിലെ വലിയ തൂവലുകൾ കറുപ്പാണ്.പൂവനേയും പിടയേയും തിരിച്ചറിയുകയില്ല. കൊക്കിന്റെ അട്ടം മഞ്ഞ, അതിനു പിന്നിൽ പച്ച, നെറ്റിയുടെ അടുത്ത് മഞ്ഞ. അങ്ങനെ കൊക്കിന് മൂന്നു നിറം.
തീറ്റ
മിശ്രഭുക്കാണ്. തേൻ, പ്രാണികൾ, പഴങ്ങൾ എന്നിവ കഴിക്കുന്നു.
പിയർ ലെനാഡ് വാൻഡെർ ലിൻഡെൻ
Pierre Léonard Vander Linden (12 ഡിസംബർ 1797 – 5 ഏപ്രിൽ 1831) ഒരു ബെൽജിയൻ പ്രാണിപഠനശാസ്ത്രജനായിരുന്നു.
കൃതികൾ
വർഗ്ഗം:ജീവശാസ്ത്രജ്ഞർ - അപൂർണ്ണലേഖനങ്ങൾ വർഗ്ഗം:1797-ൽ ജനിച്ചവർ വർഗ്ഗം:1831-ൽ മരിച്ചവർ വർഗ്ഗം:ബെൽജിയൻ ജന്തുശാസ്ത്രജ്ഞർ വർഗ്ഗം:ബെൽജിയൻ പ്രാണിശാസ്ത്രജ്ഞർ
ജോസ് മരിയ ഡെൽഗാഡോ
വത്തിക്കാനിലെ ആദ്യത്തെ ഫിലിപ്പീൻസ് അംബാസഡറായിരുന്നു '''ഡോ. ജോസ് മരിയ ഡെൽഗാഡോ''' (ജീവിതകാലം: ജൂൺ 20, 1887, മലോലോസ് - ഡിസംബർ 24, 1978). ജനറൽ മാർട്ടിൻ ടിയോഫിലോ ഡെൽഗാഡോയുടെ പിൻഗാമിയായ ഫ്രാൻസിസ്കോ അഫാൻ ഡെൽഗാഡോയുടെ ഒരു ബന്ധുകൂടിയായിരുന്നു അദ്ദേഹം.
ആദ്യകാലജീവിതം
1969-ൽ ഫിലിപ്പൈൻസ് നഗരമായ മലോലോസിലാണ് ഡെൽഗാഡോ ജനിച്ചത്. ജുവാൻ ഫൗസ്റ്റോ ഡെൽഗാഡോയുടെയും യൂസ്റ്റാക്വിയ സാൽസെഡോ വൈ കൺസെപ്സിയന്റെയും നാലാമത്തെ കുട്ടിയായിരുന്നു അദ്ദേഹം. അദ്ദേഹം ഫെലിസ കോൺസെപ്സിയനെ വിവാഹം കഴിച്ചു. അവർക്ക് ജോസ്, ജീസസ്, ഫ്രാൻസിസ്കോ, അന്റോണിയോ എന്നീ നാല് ആൺകുട്ടികളും കൂടാതെ മിലാഗ്രോസ്, പിലാർ, ഫിലോമിന, തെരേസിറ്റ എന്നീ നാല് പെൺകുട്ടികളുമുണ്ട്.
കരിയർ
1923-ൽ അദ്ദേഹം മനിലയിലേക്ക് മടങ്ങി. പഴയ സുഹൃത്തുക്കൾ, സഹപാഠികൾ എന്നിവർക്കിടയിൽ തന്റെ വൈദ്യശാസ്ത്ര പരിശീലനം അദ്ദേഹം പുനരാരംഭിച്ചു. നഗരത്തിൽ സ്വന്തമായി ഒരു ക്ലിനിക്ക് സ്ഥാപിച്ചു. അദ്ദേഹത്തിന്റെ ജീവിതത്തിന്റെ ഈ കാലഘട്ടത്തിലാണ് സാന്റോ തോമാസ് സർവകലാശാലയിൽ പ്രസവചികിത്സ, പീഡിയാട്രിക്സ്, ഗൈനക്കോളജി എന്നിവ പഠിപ്പിക്കാൻ തുടങ്ങിയത്. മെഡിക്കൽ എത്തിക്സ്, സോഷ്യോളജി, നരവംശശാസ്ത്രം, മതം എന്നിവയിൽ അദ്ദേഹം പ്രഭാഷണം നടത്തിയിരുന്നു. 27 വർഷമായി തുടരുന്ന ഇത് കൂടാതെ ദൈവശാസ്ത്രം പഠിപ്പിക്കുന്ന ഏക സാധാരണക്കാരൻ എന്ന ബഹുമതിയും അദ്ദേഹത്തിന് ലഭിച്ചു.
അവലംബം
വർഗ്ഗം:1887-ൽ ജനിച്ചവർ വർഗ്ഗം:1978-ൽ മരിച്ചവർ
ഭായ് അല
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ഭായ്‌നി അല. ലുധിയാന ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ഭായ്‌നി അല ൽ 625 വീടുകൾ ഉണ്ട്. ആകെ ജനസംഖ്യ 2934 ആണ്. ഇതിൽ 1542 പുരുഷന്മാരും 1392 സ്ത്രീകളും ഉൾപ്പെടുന്നു. ഭായ്‌നി അല ലെ സാക്ഷരതാ നിരക്ക് 74.3 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ഭായ്‌നി അല ലെ 6 വയസ്സിനു താഴെയുള്ള കുട്ടികളുടെ എണ്ണം 306 ആണ്. ഇത് ഭായ്‌നി അല ലെ ആകെ ജനസംഖ്യയുടെ 10.43 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 963 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 817 പുരുഷന്മാരും 146 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 79.23 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 62.93 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഗഡി
തൃശൂർ ജില്ലയിൽ സുഹൃത്ത് എന്ന വാക്കിനു പകരമായി ഉപയോഗിക്കുന്ന വാക്കാണ്‌ ഗഡി. മലയാള ഭാഷയിൽ ഗഡി എന്നൊരു വാക്കില്ല. ഇതു പ്രാദേശികമായി ഉരുത്തിരിഞ്ഞു വന്ന ഒരു വാക്കാണ്‌.
ഷുജാത് ബുഖാരി
ശ്രീനഗറിലെ റൈസിംഗ് കശ്മീർ (Rising Kashmir) എന്ന പത്രത്തിന്റെ എഡിറ്റർ ആയിരുന്നു ഷുജാത് ബുഖാരി(1968 – 14 June 2018)
സ്രണാൻ ടോങ്കോ ഭാഷ
ഡച്ച് ഭാഷ, ജാവാനീസ്, ഹിന്ദുസ്ഥാനി, ചൈനീസ് ഭാഷകൾ തമ്മിൽ ബന്ധപ്പെടുത്തിയാണ് ഈ ഭാഷ നിർമ്മിച്ചിരിക്കുന്നത്. മുൻ‌ ഡച്ച് കോളണിയായ സുരിനാമിലെ ജനങ്ങൾ പരസ്പരം ആശയവിനിമയം ചെയ്യാനായി ആണ് ഈ ഭാഷ ഭാഷ ഉപയോഗിച്ചുവരുന്നത്. നെതെർലാന്റിലേയ്ക്കുപോയ സുരിനാം ജനതയും ഈ സമ്മിശ്രഭാഷയുപയൊഗിച്ചുവരുന്നുണ്ട്.
ഷുജാത് ബുഖാരി
കശ്മീരിലെ  സാഹിത്യ-സാംസ്കാരിക സംഘടനയായ അദ്ബീ മർക്കസ് കംറാസിന്റെ(Adbee Markaz Kamraz) പ്രസിഡന്റായിരുന്നു ബുഖാരി. ഒട്ടേറെ സമാധാന യോഗങ്ങൾ സംഘടിപ്പിക്കുന്നതിൽ പ്രധാന പങ്ക് വഹിച്ചിരുന്നു. ഇന്ത്യയുടെയും പാകിസ്താന്റെയും ഇടയിൽ ട്രാക്ക് ΙΙ ഡിപ്ലോമസിയുടെയും ഭാഗമായിരുന്നു. 1997നും 2012നും ഇടയിൽ ദ ഹിന്ദു പത്രത്തിന്റെ ശ്രീനഗർ ലേഖകനായിരുന്നു.
സ്രണാൻ ടോങ്കോ ഭാഷ
തുടക്കം
'അറിയാൻ', 'കുഞ്ഞുങ്ങൾ'എന്നിവയ്ക്കുള്ള സ്രണാൻ വാക്കുകൾ 'സാബി' എന്നും 'പികിൻ' എന്നുമാണ്. സ്രണാൻ നിഘണ്ടു അനുസരിച്ചു ഇത് പ്രധാനമായും ഇംഗ്ലിഷ് അധിഷ്ഠിത ക്രിയോൾ ഭാഷയാകുന്നു. 1667ൽ ഡച്ചുകാർ സുരിനാം കീഴടക്കി ഭരിച്ചിരുന്നതിനാൽ ഡച്ചു വാക്കുകളും ഇതിൽ ചേർന്നിട്ടുണ്ട്.
ഷുജാത് ബുഖാരി
അജ്ഞാതരായ കൊലയാളികൾ 14 ജൂൺ 2018ന് പ്രസ് എൻ ക്ലേവ് പ്രദേശത്തുള്ള ബുഖാരിയുടെ ഓഫീസിനു പുറത്ത് വെച്ച് വെടിവെച്ചു. ഇതിന് മുൻപ് 3 തവണ കൊലപാതകശ്രമങ്ങളെ അതിജീവിച്ചിരുന്നു.
വിദ്യാഭ്യാസം
പത്രപ്രവർത്തനത്തിൽ ബിരുദാനന്തര ബിരുദം അറ്റെനിയോ ഡി മനില സർവകലാശാലയിൽ നിന്ന് നേടി.
മരണം
ജമ്മു കശ്മീർ പോലീസ് ഡയറക്ടർ ജനറലിന്റെ പ്രസ്താവനയിൽ ഒരു മോട്ടോർസൈക്കിളിൽ വന്ന 3 ഭീകരർ ബുഖാരിയെ വൈകിട്ട് 7 മണിയോടെ ഓഫീസിൽനിന്ന് ഇറങ്ങി കാറിൽ കയറുന്ന സമയത്ത് ആക്രമിച്ചു എന്നു പറയുന്നു.
ജമ്മു കഷ്മീർ പോലീസ് ബോഡിഗാർഡുകളും ആക്രമണത്തിൽ കൊല്ലപ്പെട്ടു. ഒരു സാധാരണ പൗരനും ആക്രമണത്തിൽ പരിക്കേറ്റു.
അന്വേഷണം
പോലീസ് പുറത്തുവിട്ട സിസി ടീവി ദൃശ്യങ്ങളിൽ കാണുന്ന ആക്രമികൾക്കായി തെരച്ചിലിൽ പൊതുജനങ്ങളുടെയും സഹായം അഭ്യർഥിച്ചിട്ടുണ്ട്.
കൊലപാതകത്തിന്റെ ഉത്തരവാദിത്തം ആരും ഏറ്റെടുത്തിട്ടില്ല. അജ്ഞാതരായ തോക്കുധാരികൾ, ഭീകരർ എന്നൊക്കെയാണ് പത്രങ്ങൾ കൊലപാതകികളെ വിശേഷിപ്പിച്ചത്. ഇന്ത്യൻ ആഭ്യന്തരമന്ത്രി രാജ്നാഥ് സിങ്ങ് കൊലയെ ഭീരുത്വമെന്ന് വിശേഷിപ്പിച്ചു. പാകിസ്താൻ ഭീകരസംഘടനയായ ലഷ്കർ ഇ തൊയ്ബ കൊലപാതകത്തെ ശക്തിയായി അപലപിച്ചിട്ടുണ്ട്. സ്വാതന്ത്ര്യ മുന്നേറ്റങ്ങളോട് കൂറുള്ള വ്യക്തിയോട് ഇന്ത്യൻ ഏജൻസികളുടെ ശത്രുതയാണ് കൊലയ്ക്ക് കാരണമെന്ന് അവർ ആരോപിക്കുന്നു
ഒപ്പം
മോഹൻലാലിനെ നായകനാക്കി പ്രിയദർശൻ സംവിധാനം ചെയ്ത് 2016-ൽ പുറത്തിറങ്ങിയ ഒരു മലയാളം ചിത്രമാണ് ഒപ്പം. മോഹൻലാൽ ഈ ചലച്ചിത്രത്തിൽ ജയരാമൻ എന്ന അന്ധനായ കഥാപാത്രത്തെയാണ് അവതരിപ്പിക്കുന്നത്‌. ഈ ചലച്ചിത്രത്തിന്റെ കഥ ഗോവിന്ദ് വിജയനും തിരക്കഥ പ്രിയദർശനും ആണ് രചിച്ചിരിക്കുന്നത്. മോഹൻലാലിന് പുറമേ സമുദ്രക്കനി, വിമല രാമൻ, അനുശ്രീ, ബേബി മീനാക്ഷി, നെടുമുടി വേണു, ഇന്നസെന്റ്, മാമുക്കോയ തുടങ്ങിയവരും ഈ ചിത്രത്തിൽ  അഭിനയച്ചിരിക്കുന്നു. ക്യാമറ എൻ.കെ എകാംബരനും എഡിറ്റിംഗ് എം.എസ് അയ്യപ്പൻ നായരും നിർവഹിച്ചിരിക്കുന്ന ഈ ചിത്രം 2016 ലെ ഓണ ചിത്രമായി തിയ്യറ്ററുകളിൽ എത്തിയ ഒപ്പം മികച്ച പ്രദർശനവിജയം നേടി. അനുകൂലമായ പ്രതികരണമാണ് ഈ ചിത്രത്തിന് പ്രേക്ഷകരിൽ നിന്നും നിരൂപകരിൽ നിന്നും ലഭിച്ചത്.
ഇറ്റുനു ഹോട്ടോനു
കരിയർ
1959 ജനുവരി 18 നാണ് ഇറ്റുനു ഹോടോനു ജനിച്ചത് (ഇറ്റുനു ടോമോറിയായി). 13 വയസ്സായപ്പോൾ അവർ ഒരു വാസ്തുശില്പിയാകാൻ തീരുമാനിച്ചു. ഹോടോനു നൈജീരിയ സർവകലാശാലയിൽ വാസ്തുവിദ്യ പഠിച്ചു. അവിടെ പലപ്പോഴും അവരുടെ ക്ലാസുകളിലെ ഏക വനിതയായിരുന്നു. ബിരുദം നേടിയ ശേഷം അവരുടെ പ്രൊഫഷണൽ പരീക്ഷകൾ എടുക്കുമ്പോൾ അവർ ഒരു ആർക്കിടെക്ട് ഓഫീസിൽ രണ്ടുവർഷം ജോലി ചെയ്തു.
ഒപ്പം
കഥാസംഗ്രഹം
ഒരു റിട്ടയേർഡ് ജഡ്ജി ജയിലിൽ കിടക്കുന്ന ഒരു കുറ്റവാളിയിൽ നിന്ന് തന്റെ മകളെ സുരക്ഷിതമായി സൂക്ഷിക്കുന്നതിൽ ബുദ്ധിമുട്ട് നേരിടുന്നു. പിന്നീട്, അയാൾ കൊല്ലപ്പെട്ടപ്പോൾ, കാഴ്ചയില്ലാത്ത ഒരാൾ അയാളുടെ മകളെ സംരക്ഷിക്കാൻ ശ്രമിച്ചു.
ചിത്രീകരണം
2016 മാർച്ചിലാണ് ഒപ്പത്തിന്റെ ചിത്രീകരണം ആരംഭിക്കുന്നത്. കൊച്ചി, ഊട്ടി എന്നിവിടങ്ങളിലായിരുന്നു പ്രധാന ഭാഗങ്ങൾ ചിത്രീകരിച്ചത്. കൊച്ചിയിലെ തൃപ്പൂണിത്തുറ, തമ്മനം, മറൈൻഡ്രൈവ് എന്നിവിടങ്ങളിലായി മൂന്നാഴ്ച ചിത്രീകരണം നടന്നു. മോഹൻലാൽ ഉൾപ്പെടുന്ന ഒരു പഞ്ചാബി ഗാനരംഗം മാർച്ചിൽ മൂന്നുദിവസം കൊണ്ട് കൊച്ചിയിൽ സെറ്റിട്ടാണ് ചിത്രീകരിച്ചത്. വാഗമൺ, കാഞ്ഞാർ എന്നിവിടങ്ങളും പ്രധാന ലൊക്കേഷനുകളായിരുന്നു. . ഒപ്പത്തിന്റെ ക്ലൈമാക്സ് രംഗങ്ങൾ തിരുവനന്തപുരം ചിത്രാഞ്ജലി സ്റ്റുഡിയോയിലാണ് ചിത്രീകരിച്ചത്. ജൂൺ 14 ഓടെ ഒപ്പത്തിന്റെ ചിത്രീകരണം പൂർത്തിയായി.
ഇറ്റുനു ഹോട്ടോനു
കരിയർ
ജാജിയിലെ ആംഡ് ഫോഴ്‌സ് കമാൻഡിലും സ്റ്റാഫ് കോളേജിലും ഇൻസ്ട്രക്ടറായി സേവനമനുഷ്ഠിച്ച ആദ്യത്തെ വനിതാ ഉദ്യോഗസ്ഥയായിരുന്നു ഹോടോനു. 2012-ൽ അവർ ലൈബീരിയയിൽ ആ രാജ്യത്തെ സായുധ സേനയിലെ സ്ത്രീകളെ ഉപദേശിക്കാൻ സമയം ചെലവഴിച്ചു. 2012 ഡിസംബറിൽ റിയർ അഡ്മിറൽ റാങ്കിലേക്ക് സ്ഥാനക്കയറ്റം ലഭിച്ച അവർ ആഫ്രിക്കയിലെ ആദ്യത്തെ വനിതാ അഡ്മിറൽ ആയി.
ഒപ്പം
സംഗീതം
നാല് നവാഗത സംഗീതസംവിധായകരാണ് ഒപ്പത്തിന്റെ സംഗീതസംവിധാനം നിർവഹിച്ചിരിക്കുന്നത്. ബി.കെ. ഹരിനാരായണൻ, മധു വാസുദേവൻ, ഷാരോൺ ജോസഫ് എന്നിവരാണ് ഗാനങ്ങൾ രചിച്ചിരിക്കുന്നത്. ഒപ്പത്തിലെ ഗാനങ്ങൾ 2016 ഓഗസ്റ്റ് 17 ന് സത്യം ഓഡിയോസ് വിപണിയിലെത്തിച്ചു.
ഇറ്റുനു ഹോട്ടോനു
വ്യക്തിഗത ജീവിതം
വാസ്തുശില്പിയായ അബയോമി ഹോട്ടോനുവിനെ ഹോടോനു വിവാഹം കഴിച്ചു. അവർക്ക് മൂന്ന് മക്കളുണ്ട്.
ഒപ്പം
സ്വീകരണം
2016 സെപ്തംബർ 8 ന് കേരളത്തിലെ നൂറോളം തിയറ്ററുകളിൽ ഒപ്പം പ്രദർശനത്തിനെത്തി. വളരെ അനുകൂലമായ പ്രതികരണമാണ് ഒപ്പത്തിന് പ്രേക്ഷകരിൽ നിന്നും നിരൂപകരിൽ നിന്നും ലഭിച്ചത്. മോഹൻലാൽ അവതരിപ്പിച്ച ജയരാമൻ എന്ന കഥാപാത്രം ഏറെ പ്രശംസിക്കപ്പെട്ടു.
ഇറ്റുനു ഹോട്ടോനു
അവലംബം
വർഗ്ഗം:1959-ൽ ജനിച്ചവർ വർഗ്ഗം:നൈജീരിയൻ വനിതാ ആർക്കിടെക്റ്റുകൾ
ഒപ്പം
ബോക്സ് ഓഫീസ്
പ്രദർശനത്തിനെത്തി ആദ്യദിനം കേരളത്തിൽനിന്നും 1.56 കോടി രൂപയാണ് ഒപ്പം നേടിയത്. പ്രദർശനത്തിനെത്തി ആദ്യ ആഴ്ച പിന്നിട്ടപ്പോൾ 12.60 കോടി രൂപ നേടിയ ഒപ്പം ഏറ്റവും വേഗം 10 കോടി രൂപ നേടുന്ന മലയാള ചലച്ചിത്രം എന്ന റെക്കോർഡും സ്വന്തമാക്കി. 2015-ൽ പ്രദർശനത്തിനെത്തിയ പ്രേമം എന്ന ചലച്ചിത്രത്തിന്റെ റെക്കോഡാണ് ഒപ്പം മറികടന്നത്. 16 ദിവസം കൊണ്ട് 24 കോടി രൂപ നേടിയ ഒപ്പം ജേക്കബിന്റെ സ്വർഗരാജ്യത്തെ മറികടന്ന് 2016-ലെ ഏറ്റവും വലിയ വിജയചിത്രവുമായി. 22 ദിവസം കൊണ്ട് 30 കോടി രൂപ നേടിയ ഒപ്പം ഏറ്റവും വേഗം 30 കോടി രൂപ നേടുന്ന മലയാള ചലച്ചിത്രം എന്ന നേട്ടം സ്വന്തമാക്കുകയും ചെയ്തു. എന്നാൽ ഒപ്പത്തിന്റെ ഈ നേട്ടം മോഹൻലാൽ ചിത്രമായ പുലിമുരുകൻ 2016 ഒക്ടോബറിൽ മറികടന്നു. 65 കോടിയോളം രൂപയാണ് ഒപ്പം ബോക്സ് ഓഫീസിൽ നേടിയത്.
പുറം കണ്ണികൾ
വർഗ്ഗം:2016-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രിയദർശൻ സം‌വിധാനം ചെയ്ത ചലച്ചിത്രങ്ങൾ വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ വർഗ്ഗം:ഹരിനാരായണന്റെ ഗാനങ്ങൾ
തിരുവൊട്ടിയൂർ പഞ്ചരത്നം
തിരുവൊട്ടിയൂരിലെ ത്യാഗരാജക്ഷേത്രത്തിലെ ത്രിപുരസുന്ദരിയെപ്പറ്റി ത്യാഗരാജസ്വാമികൾ രചിച്ച അഞ്ചുകൃതികളാണ് തിരുവൊട്ടിയൂർ പഞ്ചരത്നം എന്നറിയപ്പെടുന്നത്. ത്യാഗരാജസ്വാമികൾ രചിച്ച പല ത്യാഗരാജപഞ്ചരത്നകൃതികളിൽ ഒരു കൂട്ടമാണിത്. തന്റെ ശിഷ്യനായ വീണാ കുപ്പയ്യരുടെ അപേക്ഷപ്രകാരമാണ് സ്വാമികൾ ഇവ രചിച്ചത്.
തിരുവൊട്ടിയൂർ പഞ്ചരത്നകൃതികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
അന്താരാഷ്ട്ര ലഹരിവിരുദ്ധദിനം
ലഘുചിത്രം| 2004 ജൂൺ 26 ന്‌ ഇന്ത്യയിലെ [[ന്യൂ ഡെൽഹി|ന്യൂഡൽഹിയിൽ‌ മയക്കുമരുന്ന്‌ ദുരുപയോഗത്തിനും അനധികൃത കടത്തിനും എതിരായ അന്താരാഷ്ട്ര ദിനത്തോടനുബന്ധിച്ച് സംഘടിപ്പിച്ച 'മയക്കുമരുന്നിനെതിരായ ഓട്ടത്തിൽ‌' 2000 യുവാക്കൾ‌ പങ്കെടുക്കുന്നു.]] ഐക്യരാഷ്ട്രസഭയുടെ നേതൃത്വത്തിൽ നടക്കുന്ന ഒരു അന്താരാഷ്ട്ര ദിനാചരണമാണ് അന്താരാഷ്ട്ര ലഹരിവിരുദ്ധദിനം. 1989 മുതൽ എല്ലാ വർഷവും ജൂൺ 26 ന് ഇത് ആചരിക്കുന്നു. മയക്കുമരുന്ന് ദുരുപയോഗം, അനധികൃത മരുന്ന് വ്യാപാരം എന്നിവയ്ക്കെതിരെ അവബോധമുണ്ടാക്കുന്നതിനാണ് ഈ ദിനാചരണം ലക്ഷ്യമിടുന്നത്. 1987 ഡിസംബർ 7 ലെ 42/112 ലെ ജനറൽ അസംബ്ലി പ്രമേയമാണ് ദിനാചരണം തീരുമാനിച്ചത്.
1987 ജൂൺ 17 മുതൽ 26 വരെ വിയന്നയിൽ നടന്ന, മയക്കുമരുന്ന് ദുരുപയോഗം, നിയമവിരുദ്ധ കടത്ത് എന്നിവയെക്കുറിച്ചുള്ള അന്താരാഷ്ട്ര സമ്മേളനത്തിൽ രണ്ട് സുപ്രധാന പാഠങ്ങൾ (മയക്കുമരുന്ന് ദുരുപയോഗ നിയന്ത്രണത്തിലെയും മയക്കുമരുന്ന് കടത്തലിലെയും അന്താരാഷ്ട്ര സമ്മേളനത്തിന്റെ പ്രഖ്യാപനത്തിലും ഭാവിയിലെ പ്രവർത്തനങ്ങളുടെ സമഗ്ര മൾട്ടിഡിസിപ്ലിനറി ഔട്ട്‌ലൈൻ) അംഗീകരിച്ചു.. മയക്കുമരുന്ന് ഉപയോഗത്തിനും അനധികൃത കടത്തിനും എതിരായ പോരാട്ടത്തിന്റെ പ്രാധാന്യം അടയാളപ്പെടുത്തുന്നതിനായി ഒരു വാർഷിക ദിനം ആചരിക്കണമെന്ന് സമ്മേളനം ശുപാർശ ചെയ്തു. ജൂൺ 17, ജൂൺ 26 തീയതികൾ നിർദ്ദേശിക്കപ്പെട്ടുവെങ്കിലും പിന്നീട് ജൂൺ 26 തിരഞ്ഞെടുത്തു.
മയക്കുമരുന്ന് വിരുദ്ധ പ്രചാരകർ ഇതിനെ 6/26 എന്ന് വിളിക്കാറുണ്ട്.
യുഎന്നിന്റെ 2007 ലെ ലോക മയക്കുമരുന്ന് റിപ്പോർട്ട് പ്രകാരം അനധികൃത മയക്കുമരുന്ന് വ്യാപാരത്തിന്റെ മൂല്യം പ്രതിവർഷം 322 ബില്യൺ യുഎസ് ഡോളറാണ്.
ദിനാചരണത്തോടനുബന്ധിച്ച് കാമ്പെയ്‌നുകൾ, റാലികൾ, പോസ്റ്റർ രൂപകൽപ്പന തുടങ്ങിയ പരിപാടികൾ നടത്തുന്നു.
2019 ലെ അന്താരാഷ്ട്ര ദിനത്തിന്റെ തീം ആയ 'ഹെൽത്ത് ഫോർ ജസ്റ്റിസ്, ജസ്റ്റിസ് ഫോർ ഹെൽത്ത്' എന്നത് “മയക്കുമരുന്ന് പ്രശ്‌നങ്ങൾ പരിഹരിക്കുമ്പോൾ നീതിയും ആരോഗ്യവും ഒരേ നാണയത്തിന്റെ രണ്ട് വശങ്ങളാണ്” എന്ന് എടുത്തുകാണിക്കുന്നു.
ബാഹ്യ ലിങ്കുകൾ
വർഗ്ഗം:ഐക്യരാഷ്ട്രസഭാ ദിനാചരണങ്ങൾ വർഗ്ഗം:Pages with unreviewed translations
വിസിം നേച്ചർ റിസർവ്
ടോപ്പോഗ്രാഫി
കോണിഫർ വനങ്ങളും താഴ്ന്ന പർവ്വതങ്ങളും നിറഞ്ഞ പ്രദേശങ്ങളാണ് വിസിം റിസർവിൽ കൂടുതലായും കാണപ്പെടുന്നത്. 20 കിലോമീറ്റർ വിസ്തൃതിയുള്ള കോർ റിസർവ് ഏകദേശം ചതുരാകൃതിയിലാണ്. വടക്ക് ഭാഗത്ത് കൂടുതൽ വലിയ ബഫർ സോണുകൾ (ഇവിടെ വേട്ടയും മീൻപിടുത്തവും നിരോധിച്ചിരിക്കുന്നു). സമുദ്രനിരപ്പിൽ നിന്ന് 700 മീറ്റർ ഉയര സ്ഥിതിചെയ്യുന്ന റിസർവിന്റെ കിഴക്കൻ ഭാഗം 250 മുതൽ 300 മീറ്റർ വരെ ഉയരമുള്ള താഴ്ന്ന പർവതങ്ങളുമാണ്. വിസിംസ്കി ബയോസ്ഫിയറിൽ 33,487 ഹെക്ടർ വരുന്ന പ്രധാന പ്രദേശം, വടക്ക് 46,000 ഹെക്ടർ വ്യാപിച്ചുകിടക്കുന്ന ഒരു ബഫർ സോൺ, ഒരു ലക്ഷം ഹെക്ടർ വടക്ക് വ്യാപിക്കുന്ന ഒരു സംക്രമണ മേഖല എന്നിവ ഉൾപ്പെടുന്നു. ഇടത്ത്‌|ലഘുചിത്രം|260x260ബിന്ദു| വൈറ്റ് മൗണ്ടെയ്ൻ, വിസിംസ്കി ബയോസ്ഫിയറിന്റെ വടക്കുഭാഗത്തുള്ള ബഫർ സോണിനെ കാണിക്കുന്നു
കാലാവസ്ഥയും പരിസ്ഥിതിയും
യുറൽസ് മൊണ്ടെയ്ൻ ടുണ്ട്ര, ടൈഗ എന്നീ പ്രദേശങ്ങളിലായാണ് വിസിം സ്ഥിതിചെയ്യുന്നത്. പടിഞ്ഞാറുനിന്ന് കിഴക്കോട്ടേക്ക് വരുന്തോറും ഇടുങ്ങിയതായി വരുന്ന യുറാൽ മലനിരകളാണിത്. യൂറോപ്യൻ റഷ്യയും, ഏഷ്യൻ റഷ്യയും തമ്മിലുള്ള അതിരിന്റെ ഭൂരിഭാഗവും ഈ മലനിരകളാണ്. ടൈഗ, തുണ്ട്ര എന്നീ പ്രദേശങ്ങളിലെ സസ്യജാലങ്ങളുടെ സംഗമസ്ഥാനമാണ് ഈ പ്രദേശം.
ഈർപ്പമുള്ള ഭൂഖണ്ഡാന്തര കാലാവസ്ഥ, ഊഷ്മളതയുള്ള വേനൽ ( കോപ്പൻ കാലാവസ്ഥാ വർഗ്ഗീകരണം (Dfb) ) എന്നിവയാണ് വിസിമിന്റെ കാലാവസ്ഥ. താപനിലയിലുള്ള വലിയ ഏറ്റക്കുറച്ചിലുളാണ് ഈ കാലാവസ്ഥയുടെ പ്രത്യേകത. പക്ഷെ കാലാനുസൃതമായ വേനൽക്കാലവും തണുത്തതും മഞ്ഞുവീഴ്ചയുള്ളതുമായ ശൈത്യകാലവും ഉണ്ടായിരിക്കും. വിസിം റിസർവിൽ, ഒരു സീസൺ ശരാശരി 141 ദിവസം നീണ്ടുനിൽക്കുന്നു. ഇവിടത്തെ ശരാശരി വാർഷിക മഴ 600 മില്ലീമീറ്ററാണ്.
സസ്യ ജീവ ജാലങ്ങൾ
തെക്കൻ യുറൽ‌സ് പർ‌വ്വത ടൈഗയിലെ സസ്യജാലങ്ങളുടെ ഒരു അവലംബമായി വിസിം റിസർവ് പ്രവർത്തിക്കുന്നു. മിഡിൽ യുറൽസ് ബൊട്ടാണിക്കൽ മേഖലയിലെ 56% സസ്യ ഇനങ്ങളും വിസിംസ്കിയിൽ കാണപ്പെടുന്നു. വിസിംസ്കിയിലെ പഴയ വനം (കോർ റിസർവിൽ), ദ്വിതീയ വനം (പ്രത്യേകിച്ചും 1950 കളിൽ ലോഗിംഗ് നടന്ന ബഫർ സോണുകളിൽ), ഖനനവും മറ്റ് സാമ്പത്തിക പ്രവർത്തനങ്ങളും ബാധിച്ച പരിവർത്തന മേഖല വനങ്ങൾ എന്നിവയിലെ ആപേക്ഷിക വളർച്ചാ രീതികൾ പഠിക്കാൻ കഴിയും. . റിസർവിൽ പഠനം നടത്തുന്ന ശാസ്ത്രജ്ഞർ 435 ഇനം വാസ്കുലർ സസ്യങ്ങൾ രേഖപ്പെടുത്തിയിട്ടുണ്ട്.
1995 ലെ കൊടുങ്കാറ്റിൽ റിസർവിന് വ്യാപകമായ നാശനഷ്ടമുണ്ടായി, 1998 ലും 2010 ലും ഉണ്ടായ കാട്ടുതീ, പഴയ വനത്തിന്റെ 1,500 ഹെക്ടർ മാത്രം അവശേഷിപ്പിച്ചു. റിസർവ്വ് പ്രദേശത്തിന്റെ 86% വനപ്രദേശമാണ്, സൈബീരിയൻ കൂൺ, സൈബീരിയൻ ഫിർ, ബിർച്ച് എന്നിവ ദ്വിതീയ വനത്തിൽ ആധിപത്യം പുലർത്തുന്നു.
റിസർവിന്റെ മൃഗജീവിതം മിഡ്-യുറൽസ് ടൈഗയുടെ മാതൃകയാണ്. മൂസ്, ചെന്നായ, കരടി, മുയൽ, ബീവർ, മാർട്ടൻ, എർമൈൻ, വീസൽ, ഷ്രൂകൾ, മറ്റ് എലികൾ എന്നിവയെ കാണാം. റിസർവിലെ ശാസ്ത്രജ്ഞർ 48 ഇനം സസ്തനികളെ രേഖപ്പെടുത്തിയിട്ടുണ്ട്. 185 ഇനം പക്ഷികൾ രേഖപ്പെടുത്തിയിട്ടുണ്ട്, അതിൽ 125 എണ്ണം കൂടുണ്ടാക്കുന്നു.
പുറത്തേക്കുള്ള കണ്ണികൾ
വർഗ്ഗം:Coordinates on Wikidata
മുളമൂട്ടിൽ അടിമ
ഗാനങ്ങൾ
ദേവദാസ്, പാപ്പനംകോട് ലക്ഷ്മണൻ, ചേരമംഗലം എന്നിവരുടെ വരികൾക്ക് എം.കെ. അർജ്ജുനൻ ഈണം നൽകിയ ഗാനങ്ങളാണ് ചിത്രത്തിലുള്ളത്.
പുറംകണ്ണികൾ
വർഗ്ഗം:1985-ൽ_പുറത്തിറങ്ങിയ_മലയാളചലച്ചിത്രങ്ങൾ വർഗ്ഗം:മോഹൻലാൽ_അഭിനയിച്ച_ചലച്ചിത്രങ്ങൾ വർഗ്ഗം:അടൂർ_ഭാസി_അഭിനയിച്ച_മലയാളചലച്ചിത്രങ്ങൾ വർഗ്ഗം:പാപ്പനംകോട് ലക്ഷ്മണൻ തിരക്കഥ എഴുതിയ ചലച്ചിത്രങ്ങൾ വർഗ്ഗം:ഇ. കെ ത്യാഗരാജൻ നിർമ്മിച്ച ചലച്ചിത്രങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
ഓർമ്മപ്പുസ്തകം
യുനെസ്കോ തയ്യാറാക്കുന്ന, വരുംതലമുറയ്ക്കായി സൂക്ഷിച്ചുവയ്ക്കേണ്ട അപൂർവ്വരേഖകളുടെ പട്ടികയാണ് ഓർമ്മപ്പുസ്തകം (Memory of the World). ആഗോളതലത്തിൽ വിവിധരാജ്യങ്ങളിൽ നിന്ന് 193 ലേറെ ഇനങ്ങൾ ഈ പുസ്തകത്തിൽ ഇതിനിടയ്ക്ക് സ്ഥാനം പിടിച്ചിട്ടുണ്ട്. പ്രകൃതിദുരന്തങ്ങൾ, മനുഷ്യരുടെ അവഗണന, സൂക്ഷിക്കുന്നതിലെ വിമുഖത എന്നിവ പരിഗണിച്ചാണ് യുണസ്കോ ഇത്തരം രേഖകൾ ഭാവിതലമുറയ്ക്കായി സൂക്ഷിക്കാൻ തയ്യാറായത്. 1992 ലാണ് ഈ പദ്ധതി രൂപപ്പെടുന്നത്.
നിർവ്വഹണം
യുണസ്കോ ഡറക്ടർ ജനറൽ നിർദ്ദേശിക്കുന്ന 14 അംഗങ്ങൾ ചേർന്ന ഇന്റർനാഷണൽ അഡ്വൈസറി കമ്മിറ്റി (IAC)(International Advisory Committee- IAC)യാണ് പദ്ധതി നടപ്പിലാക്കുന്നത്. സാങ്കേതി, നിയമ, സാമ്പത്തികരൂപരേഖ തയ്യാറാക്കുന്നത് ഈ സമിതിയാണ്. ബ്യൂറോ, ടെക്നിക്കൽ സബ്ബ്കമ്മിറ്റി, മാർക്കറ്റിംഗ് സബ്ബ്കമ്മിറ്റി, രജിസ്റ്റർ സബ്ബ്കമ്മിറ്റി എന്നിങ്ങനെ സബ്സിഡിയറി ശാഖകളും ഇതിനുണ്ട്.
പുസ്തകത്തിലേയ്ക്കുള്ള നാമനിർദ്ദേശം
ഏത് സംഘടനയ്ക്കും രജിസ്റ്ററിലേയ്ക്ക് ഡോക്യുമെന്റുകൾ നിർദ്ദേശിക്കാം. ഐ.എ.സി ഇതിൻമേൽ ഉചിതമായ തീരുമാനമെടുക്കും. ഇതിനായി സമയം, സ്ഥലം, ജനങ്ങൾ, വിഷയം, തീം, രൂപം, സാമൂഹ്യ-സാമുദായിക-പ്രാധാന്യം ഇവ പരിഗണിച്ച് പുസ്തകത്തിൽ ഉൾപ്പെടുത്തുന്നതിന് ശ്രമിക്കും.
ഇന്ത്യയിൽ നിന്നുള്ളവ
ഓർമ്മപ്പുസ്കത്തിൽ ഇന്ത്യയിൽ നിന്ന് നാല് അപൂർവ്വഗ്രന്ഥങ്ങൾ ചേർത്തിട്ടുണ്ട്. 2007 ലാണ് ഋഗ്വേദം ഉൾപ്പെടുത്തപ്പെടുന്നത്. പൂനെയിലെ ഭണ്ടാർക്കർ ഓറിയന്റൽ റിസേർച്ച് ഇൻസ്റ്റിറ്റ്യൂട്ടിൽ സൂക്ഷിച്ചിരിക്കുന്ന ഋഗ്വേദത്തിന്റെ ലിഖിതരൂപമാണിത്. 1997 ലാണ് ചെന്നൈയിലെ ഇന്റർനാഷണൽ ഇൻസ്റ്റിറ്റ്യൂട്ട് ഓഫ് ഏഷ്യൻ സ്റ്റഡീസിലെ വൈദ്യശാസ്ത്രവുമായി ബന്ധപ്പെട്ട പ്രാചീന തമിഴ് കൃതികൾ ഇതിൽ ചേർക്കുന്നത്. 2003 ൽ ഇന്ത്യയിൽ സൂക്ഷിച്ചിട്ടുള്ള ഡച്ച് ലിഖിതങ്ങളും 2005 ൽ പുതുച്ചേരി ഫ്രഞ്ച് ഇൻസ്റ്റിറ്റ്യൂട്ടിലെ ശൈവലിഖിതങ്ങളും ഉൾപ്പെടുത്തി.
പതിനൊന്നിൽ വ്യാഴം
സുരേഷ് കൃഷ്ണൻ സംവിധാനം ചെയ്ത് മഹേഷ് മിത്രയുടെ രചനയിൽ മുകേഷും മാന്യയും അഭിനയിച്ച 2010-ൽ പുറത്തിറങ്ങിയ ഒരു മലയാളം -ഭാഷാ ഹാസ്യ-നാടക ചിത്രമാണ് പതിനൊന്നിൽ വ്യാഴം.
പ്ലോട്ട്
അപ്പു ( മുകേഷ് ) പാലക്കാട്ടെ ഒരു പഞ്ചനക്ഷത്ര ഹോട്ടലിൽ ബെയററായി ജോലി ചെയ്യുന്നു. ഊട്ടി കേന്ദ്രീകരിച്ച് പ്രവർത്തിക്കുന്ന കോടീശ്വരനായ ചന്ദ്രൻ പിള്ളയെ അദ്ദേഹം ഒരിക്കൽ കാണാനിടയായി. അപ്പു ചന്ദ്രൻ പിള്ളയെ ഒരു അപകടത്തിൽ നിന്ന് രക്ഷിക്കുന്നു. ചന്ദ്രൻ പിള്ള ഊട്ടിയിലേക്ക് മടങ്ങുമ്പോൾ പിന്നാലെയുണ്ടായിരുന്നവർ പകരം അപ്പുവിന്റെ നേരെ തിരിയുന്നു. അങ്ങനെ അപ്പു ഊട്ടിയിലേക്ക് ഓടിക്കയറി ചന്ദ്രൻ പിള്ളയോട് ഒരു ജോലി തരണമെന്ന് അപേക്ഷിക്കുന്നു. ചന്ദ്രൻ പിള്ള വിസമ്മതിച്ചു, പക്ഷേ അപ്പു അവനെ ഒരു രഹസ്യം ഉപയോഗിച്ച് ബ്ലാക്ക് മെയിൽ ചെയ്യാൻ ശ്രമിച്ചപ്പോൾ, അയാൾ വഴങ്ങി, അവനെ ഡ്രൈവറായി നിയമിച്ചു.
ചന്ദ്രൻ പിള്ളയുടെ മകൾ മീനാക്ഷി ( മന്യ ) അപ്പുവിനെ വെറുക്കുകയും ജോലിയിൽ നിന്ന് ആവർത്തിച്ച് പിരിച്ചുവിടുകയും ചെയ്യുന്നു, പക്ഷേ ചന്ദ്രൻ പിള്ള അവനെ തിരികെ കൊണ്ടുപോകുന്നു, അവളെ നിരാശപ്പെടുത്തി.
ബാഹ്യ ലിങ്കുകൾ
വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:2010-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ
ഹെർമൻ പർവ്വതം
ഹെർമൻ പർവ്വതം ( جبل الشيخ or جبل حرمون  / ആസിഡാണ്-തീയതി : ജബൽ അൽ-മാളത്തില് ( "മലയിൽ ശൈഖ് ") അല്ലെങ്കിൽ ജബൽ ഹരമുന്; הַר חֶרְמוֹן  , ഹാർ ഹെർമോൺ ) ലെബനൻ വിരുദ്ധ പർവതനിരയുടെ തെക്കേ അറ്റത്തുള്ള ഒരു പർവത ശൃംഘലയാണ്. അതിന്റെ ഉച്ചി സിറിയയും ലെബനനും തമ്മിലുള്ള അതിർത്തിയിൽ ആണ് സമുദ്രനിരപ്പിൽനിന്നും 2,814 മീ   (9,232 മുകളിൽ അടി) ഉയരമുള്ള  , ഏറ്റവും ഉയരം കൂടിയ പ്രദേശം സിറിയ യിലാണ്. മുകളിൽ, സിറിയൻ, ഇസ്രയേൽ അധിനിവേശ പ്രദേശങ്ങൾക്കിടയിലുള്ള ഐക്യരാഷ്ട്രസഭയുടെ ബഫർ സോണിൽ, സ്ഥിരമായി മനുഷ്യനിർമിത യുഎൻ സ്ഥാനങ്ങളിൽ ലോകത്തിലെ ഏറ്റവും ,ഉയരത്തിലുള്ളത് സ്ഥിതിചെയ്യുന്നു. "ഹെർമോൺ ഹോട്ടൽ" എന്നറിയപ്പെടുന്ന, ഇത് 2814 മീറ്റർ ഉയരത്തിൽ സ്ഥിതിചെയ്യുന്നു. ഹെർമൻ പർവതത്തിന്റെ തെക്കൻ ചരിവുകൾ ഗോലാൻ കുന്നുകളുടെ ഇസ്രായേൽ അധിനിവേശ ഭാഗത്തേക്ക് വ്യാപിക്കുന്നു, അവിടെ മൗണ്ട് ഹെർമൻ സ്കീ റിസോർട്ട് സ്ഥിതിചെയ്യുന്നു 2,040 മീറ്റർ (6,690 അടി) ഉയരത്തിൽ. ഈ പ്രദേശത്തെ ഒരു കൊടുമുടി 2,236 മീ ആയി ഉയരുന്നു (7,336 ft) ഇസ്രായേൽ നിയന്ത്രണത്തിലുള്ള പ്രദേശത്തെ ഏറ്റവും ഉയർന്ന ഉയരത്തിലുള്ളതാണ്. <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (August 2019)">അവലംബം ആവശ്യമാണ്  ]
വിശാലമായ പർവതനിര
ഹെർമോൺ ശ്രേണി തെക്കേ അറ്റത്തുള്ള ലെബനൻ വിരുദ്ധ ശ്രേണി ഏകദേശം 150 km നീളുന്നു വടക്കുകിഴക്ക്-തെക്ക് പടിഞ്ഞാറ് ദിശയിൽ, പടിഞ്ഞാറ് ലെബനൻ പരിധിക്ക് സമാന്തരമായി പ്രവർത്തിക്കുന്നു.
ഹെർമോൺ ശ്രേണി
താരതമ്യേന ഇടുങ്ങിയ ഹെർമോൺ ശ്രേണി, ലെബനൻ-സിറിയ അതിർത്തി നട്ടെല്ലിനൊപ്പം 70 കിലോമീറ്റർ വരെ നീളുന്നു, മൗണ്ടിന്റെ 25 കിലോമീറ്റർ വടക്കുകിഴക്ക്. ഹെർമോൺ മുതൽ 45 കിലോമീറ്റർ തെക്ക് പടിഞ്ഞാറ് വരെ. ഹെർമോൺ ശ്രേണി 700 km2 വിസ്തൃതിയുള്ളതാണ്  ഇതിൽ 70 km2   ഇസ്രായേലി നിയന്ത്രണത്തിലാണ്. മൗണ്ട് ഹെർമ്മോൻ പർവ്വതങ്ങളുടെ  ഒരു ക്ലസ്റ്റർ ആണ് |ഏകദേശം ഒരേ ഉയരമുള്ള  മൂന്ന് വ്യത്യസ്ത കൊടുമുടികളും,. ഹെർമോൻ പർവതത്തിന്റെ ഭൂരിഭാഗവും അവിടെയുള്ള ഹെർമോൺ പ്രകൃതി സംരക്ഷണ കേന്ദ്രവും ഇസ്രായേൽ നിയന്ത്രണത്തിലുള്ളതാണ്.
വെള്ളവും സസ്യജാലങ്ങളും
ഈ പ്രദേശത്തെ ഏറ്റവും വലിയ ഭൂമിശാസ്ത്ര വിഭവങ്ങളിലൊന്നാണ് പർവ്വതം.ലോകത്തിലെ വളരെ വരണ്ട പ്രദേശത്ത് ഉയരം കാരണം ഇത് വളരെയധികം മഴ പെയ്യിക്കുന്നു. ജുറാസിക് ചുണ്ണാമ്പുകല്ല് തകരാറുകളും പരിഹാര ചാനലുകളും ഉപയോഗിച്ച് ഒരു കാർസ്റ്റ് ടോപ്പോഗ്രാഫി രൂപപ്പെടുത്തുന്നു. ഹെർമോൻ പർവതത്തിന് സീസണൽ ശൈത്യകാലവും സ്പ്രിംഗ് മഞ്ഞുവീഴ്ചയുമുണ്ട്, ഇത് വർഷത്തിൽ ഭൂരിഭാഗവും അതിന്റെ മൂന്ന് കൊടുമുടികളെയും മൂടിയിരിക്കുന്നു.. മഞ്ഞുമൂടിയ പർവതത്തിന്റെ പടിഞ്ഞാറൻ, തെക്കൻ താവളങ്ങളിൽ നിന്ന് വെള്ളം ഉരുകുന്നത് പാറക്കല്ലുകളിലേക്കും സുഷിരങ്ങളിലേക്കും ഒഴുകുന്നു, പർവതത്തിന്റെ അടിത്തട്ടിൽ നീരുറവകളെ മേയിക്കുന്നു, ഇത് അരുവികളും നദികളും ഉണ്ടാക്കുന്നു. ഇവ ലയിച്ച് ജോർദാൻ നദിയായി മാറുന്നു. കൂടാതെ, മുന്തിരിത്തോട്ടങ്ങളും പൈൻ, ഓക്ക്, പോപ്ലാർ മരങ്ങളും ധാരാളമായി കാണപ്പെടുന്ന ഹിമരേഖയ്ക്ക് താഴെയുള്ള ഫലഭൂയിഷ്ഠമായ സസ്യജാലങ്ങളെ ഒഴുക്ക് സഹായിക്കുന്നു.
തന്ത്രപരമായ പ്രാധാന്യം
നീരുറവകളും പർവതവും പ്രദേശത്തെ രാജ്യങ്ങൾ ജലത്തിന്റെ ഉപയോഗത്തിനായി വളരെയധികം മത്സരിക്കുന്നു. ഹെർമോൺ പർവതത്തെ "മഞ്ഞുവീഴ്ചയുള്ള പർവ്വതം", "നരച്ച മുടിയുള്ള പർവ്വതം", "മഞ്ഞുമല" എന്നും വിളിക്കുന്നു. ഇസ്രായേലിൽ ഇതിനെ "രാഷ്ട്രത്തിന്റെ കണ്ണുകൾ" എന്നും വിളിക്കുന്നു, കാരണം അതിന്റെ ഉയർച്ച ഇസ്രായേലിന്റെ പ്രാഥമിക തന്ത്രപരമായ ആദ്യകാല മുന്നറിയിപ്പ് സംവിധാനമാക്കി മാറ്റുന്നു.
പുരാതന കാലം മുതൽ മതപരമായ പ്രാധാന്യം
ഹെർമൻ പർവതത്തിന്റെ ചരിവിലുള്ള ഗ്രാമങ്ങളിൽ വിവിധ ക്ഷേത്രങ്ങൾ കാണാം.
ഹെർമോൻ പർവതത്തിന്റെ പേര് സെമിറ്റിക് റൂട്ട് എച്ച്‌ആർ‌എമ്മുമായി ബന്ധപ്പെട്ടിരിക്കുന്നു, അതിനർത്ഥം " നിരോധനം " അല്ലെങ്കിൽ " പവിത്രൻ ", അറബി പദമായ അൽ-ഹറാം, അതായത് "പവിത്രമായ വലയം".
ഗിൽഗമെഷിന്റെ ഇതിഹാസം
ഗിൽഗമെഷ് ഇതിഹാസം അനുസരിച്ച്, ദേവദാരു വനത്തിലേക്ക് മേൽനോട്ടം വഹിച്ചിരുന്ന ഹംബബായെഗിൽഗമെഷ് കൊന്നു പിന്നാലെ ഹെർമ്മോൻ പിളർന്നു. ടാബ്‌ലെറ്റ് അഞ്ചാമന്റെ ഒരു വിവർത്തനം ഇങ്ങനെ പറയുന്നു: "മൗണ്ട് ഹെർമോണും ലെബനനും തമ്മിൽ ചാക്രികമായി ചുറ്റിത്തിരിയുന്നതിനിടയിൽ അവരുടെ പാദങ്ങളുടെ കുതികാൽ കൊണ്ട് നിലം പിളർന്നു."
ഉഗാറിറ്റിക് മതം
പർവ്വതം അല്ലെങ്കിൽ കൊടുമുടി സഫൊന് എന്ന് വിളിക്കാറുണ്ട് ഉഗാരിറ്റിക് ഐതിഹ്യങ്ങളിൽ  അട്ടർ ദേവന്റെ ബാഅല് ദേറ്വന്റെ കഥയിലെ   കൊട്ടാരം. അവിടെ സ്ഥിതിചെയ്യുന്നു
എബ്രായ ബൈബിളും അപ്പോക്രിഫയും
ബൈബിളിൽ ഹെർമ്മോൻ പർവ്വതം അമൊരിറ്റെ രാജ്യത്തിന്റെ വടക്കൻ അതിർത്തിയായി വിഷയമായിട്ടുണ്ട്  യേശു രാജ്യം  കീഴടക്കിയതോടെ, ജോർദാൻ നദി ക്കു  കിഴക്കു മനശ്ശെയുടെ പാതിഗോത്രത്തിനു സമ്മാനിച്ചു എന്നും കാണുന്നു.
എഫെർ, ഇഷി, ഏലിയേൽ, അസ്രിയേൽ, യിരെമ്യാവ്, ഹൊദാവിയ, യാഹ്ദിയേൽ എന്നിവർ അവരുടെ കുടുംബത്തലവന്മാരായിരുന്ന സ്ഥലമായി ഹെർമോൻ പർവതത്തെക്കുറിച്ച് ദിനവൃത്താന്തം പരാമർശിക്കുന്നു.
പുതിയ നിയമം
ആർടി ഫ്രാൻസ്, മത്തായിയുടെ സുവിശേഷത്തെക്കുറിച്ചുള്ള തന്റെ പുസ്തകത്തിൽ, ഹെർമോൻ പർവതം യേശുവിന്റെ രൂപാന്തരീകരണത്തിന്റെ ഒരു സ്ഥലമാണെന്ന് കുറിച്ചു.
ഡീർ എൽ ആച്ചയർ റോമൻ ക്ഷേത്രം
പർവ്വതത്തിന്റെ വടക്കൻ ചരിവുകളിൽ ഉള്ള ദേര് എൽ ആചായെറിലെ ക്ഷേത്രത്തിൽ കണ്ടെത്തിയ  മറ്റൊരു ഗ്രീക്ക് ലിഖിതത്തിൽ   "വർഷം 242 ൽ,കിബൊരൈയിലെ ദേവന്റെ പ്രധാന പൂജാരിയായ  അൽബഡനോസിന്റെ പുത്രനായ ബീലിഅബൊസിനു   കീഴിൽ ബഞ്ച് സ്താപിച്ചതായി കുറിപ്പുകൾ കാണുന്നു.  കിബോറിയയിലെ ദേവന്മാരുടെ യുഗം നിശ്ചയമില്ല, അവയുടെ സ്ഥാനം നിശ്ചയമായറിയില്ല്.  ഡീർ അൽ-അച്ചയറുമായി വ്യക്തമായി തിരിച്ചറിയാൻ കഴിയില്ല, പക്ഷേ ഒരുപക്ഷേ റോമൻ സങ്കേതമോ പ്രദേശത്തെ ഒരു വാസസ്ഥലത്തിന്റെ പേരോ ആയിരിക്കാം.
റോമൻ കാലഘട്ടത്തിലെ മതപരമായ പ്രാധാന്യം
ഒനോമാസ്റ്റിക്കൺ (നാലാം നൂറ്റാണ്ടിന്റെ ആദ്യ പാദത്തിൽ എഴുതിയതാകാം) എന്ന കൃതിയിൽ യൂസീബിയസ് ഹെർമോണിന്റെ മതപരമായ പ്രാധാന്യം തിരിച്ചറിഞ്ഞു, "ഇന്നുവരെ, ബനിയാസിനും ലെബനോണിനും മുന്നിലുള്ള പർവതം ഹെർമോൺ എന്നറിയപ്പെടുന്നു, ഇത് ഒരു സങ്കേതമായി രാഷ്ട്രങ്ങൾ ബഹുമാനിക്കുന്നു ".
1973 യോം കിപ്പൂർ യുദ്ധം
ഹെർമോൻ പർവത യുദ്ധത്തെത്തുടർന്ന് രണ്ടാം യുദ്ധത്തിൽ യോം കിപ്പൂർ യുദ്ധത്തിന്റെ ആദ്യ ദിവസമായ1973 ഒക്ടോബർ 6 ന് സിറിയ ഈ ഭാഗം വീണ്ടെടുത്തു. ,1973 ഒക്ടോബർ 21 നു ,ഐ.ഡി.എഫ് മുമ്പ് ഇസ്രായേൽ-നിയന്ത്രിത മേഖലയിലെയും സിറിയൻ-നിയന്ത്രിതമേഖലയും  തിരിച്ചുപിടിച്ചു. ഓപ്പറേഷൻ ഡെസേർട്ട്, എന്നറിയപ്പെടുന്ന ഇത്  മൂന്നാം  ഹെർമോൻ പർവത യുദ്ധം.എന്നു അറിയപ്പെടുന്നു.
1973 ന് ശേഷം
യോം കിപ്പൂർ യുദ്ധത്തിനു മുമ്പുള്ള സിറിയൻ നിയന്ത്രണ മേഖല യുദ്ധാനന്തരം സിറിയയിലേക്ക് തിരിച്ചയച്ചു.
ഇസ്രായേൽ അധിനിവേശ മേഖല ഇസ്രായേൽ പ്രതിരോധ സേനയും ഇസ്രായേൽ പൊലീസും പട്രോളിംഗ് നടത്തി, ഇസ്രായേൽ സുരക്ഷാ സേന മിറ്റ്സ്പെ ഷ്ലാഗിമിന് ("സ്നോ ലുക്കൗട്ട്") സമീപമുള്ള സിറിയൻ, ലെബനൻ സൈനിക പ്രവർത്തനങ്ങൾ നിരീക്ഷിക്കുന്നതിനായി തന്ത്രപരമായ നിരീക്ഷണ പോസ്റ്റ് നിലനിർത്തിയിട്ടുണ്ട്. ഏകദേശം 2,224 ഉയരത്തിൽ m (7,300 അടി). അതിന്റെ അയൽ കൊടുമുടി 2236 m, ഇസ്രായേൽ അധിനിവേശ പ്രദേശത്തെ ഏറ്റവും ഉയർന്ന ഉയരത്തിലാണ്.
സിറിയൻ ആഭ്യന്തരയുദ്ധം
സിറിയൻ ആഭ്യന്തരയുദ്ധം ആരംഭിച്ചതിനുശേഷം, സിറിയൻ നിയന്ത്രണത്തിലുള്ള ഹെർമോൻ അസദ് അനുകൂല സേനയുടെ കീഴിലാണ് തുടരുന്നത്, പർവതനിരയിൽ ഏറ്റുമുട്ടലുകൾ ഇടയ്ക്കിടെ പൊട്ടിപ്പുറപ്പെടുകയും ലെബനനിലേക്കും ഇസ്രായേൽ അധിനിവേശ ഭാഗത്തേക്കും വ്യാപിക്കുകയും ചെയ്തു. പർവ്വതത്തിന്റെ തെക്കൻ ചരിവുകളിൽ നടക്കുന്ന പോരാട്ടത്തിൽ ജയ്ഷ് അൽ ഹറാമൗണിന്റെ ഇസ്ലാമിക വിമത വിഭാഗങ്ങൾ പങ്കെടുത്തു.
സ്കൈ റിസോർട്ടിൽ
ലഘുചിത്രം|200x200ബിന്ദു| പർവതത്തിന്റെ തെക്കുകിഴക്കൻ ചരിവുകളിൽ മൗണ്ട് ഹെർമൻ സ്കീ റിസോർട്ട് 1981 മുതൽ, ഗോലാൻ ഹൈറ്റ്സ് നിയമം പാസാക്കിയപ്പോൾ, ഗോലാൻ ഹൈറ്റ്സിന്റെ ഇസ്രായേൽ അധിനിവേശ ഭാഗം ഇസ്രായേൽ നിയമപ്രകാരം ഭരിക്കപ്പെടുന്നു. ഇസ്രായേൽ കൈവശമുള്ള പ്രദേശത്തെ ഏക സ്കീ റിസോർട്ടാണ് മൗണ്ട് ഹെർമൻ ആതിഥേയത്വം വഹിക്കുന്നത്, അതിൽ പുതിയ, ഇന്റർമീഡിയറ്റ്, വിദഗ്ദ്ധ തലങ്ങളിൽ വൈവിധ്യമാർന്ന സ്കൂൾ പാതകൾ ഉൾപ്പെടുന്നു. സ്ലെഡിംഗ്, നോർഡിക് സ്കീയിംഗ് പോലുള്ള അധിക ശൈത്യകാല കുടുംബ പ്രവർത്തനങ്ങളും ഇത് വാഗ്ദാനം ചെയ്യുന്നു. ഹെർമോൺ സ്കീ പ്രദേശം നടത്തുന്നവർ അടുത്തുള്ള ഇസ്രായേലി സെറ്റിൽമെന്റായ നെവ് ആറ്റിവിലും ഡ്രൂസ് ടൗ ൺ മജ്ദാൽ ഷംസിലും താമസിക്കുന്നു. സ്‌കൂൾ റിസോർട്ടിൽ ഒരു സ്കൈസ്കൂൾ, സ്‌കൂൾ പട്രോളിംഗ്, നിരവധി റെസ്റ്റോറന്റുകൾ എന്നിവ പ്രദേശത്തിന്റെ അടിയിലോ ഉയരത്തിലോ സ്ഥിതിചെയ്യുന്നു. <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (April 2019)">അവലംബം ആവശ്യമാണ്  ] പർവതത്തിന്റെ ചരിവുകളിൽ 15 ബില്യൺ ഡോളർ സ്കീ റിസോർട്ട് വികസിപ്പിക്കാൻ 2005 ൽ സിറിയൻ സർക്കാരിന് പദ്ധതിയിട്ടിരുന്നു.
പുറംകണ്ണികൾ
വർഗ്ഗം:All articles with unsourced statements വർഗ്ഗം:Coordinates on Wikidata വർഗ്ഗം:Category:സിറിയയുടെ ഭൂമിശാസ്ത്രം വർഗ്ഗം:Category:സിറിയയിലെ നഗരങ്ങൾ വർഗ്ഗം:Category:ലബനോൻ വർഗ്ഗം:Category:പർവ്വതങ്ങൾ രാജ്യം തിരിച്ച് വർഗ്ഗം:Pages with unreviewed translations വർഗ്ഗം:ബൈബിളിലെ സ്ഥലങ്ങൾ
കാൾ ഡാനിയൽ വോൺ ഹാർട്ട്മാൻ
ഒരു ഫിന്നിഷ് വൈദ്യൻ (ഗൈനക്കോളജിസ്റ്റ്) ആയിരുന്നു കാൾ ഡാനിയൽ വോൺ ഹാർട്ട്മാൻ (ജീവിതകാലം: 5 മെയ് 1792 - 15 ഓഗസ്റ്റ് 1877).
അന്നത്തെ സ്വീഡൻ രാജ്യത്തിന്റെ ഭാഗമായിരുന്ന ഫിൻലൻഡിലെ തുർക്കുവിലാണ് വോൺ ഹാർട്ട്മാൻ ജനിച്ചത്. അദ്ദേഹത്തിന്റെ പിതാവ് ഗബ്രിയേൽ എറിക് വോൺ ഹാർട്ട്മാൻ (ജീവിതകാലം: 1757-1815) ഒരു വൈദ്യനും രാഷ്ട്രതന്ത്രജ്ഞനുമായിരുന്നു. വോൺ ഹാർട്ട്മാന്റെ അമ്മ, ഫ്രെഡ്രിക ലോവിസ വോൺ മെൽ ലാർസ് ഹെൻറിക് വോൺ മെല്ലിന്റെ മകളായിരുന്നു.
വോൺ ഹാർട്ട്മാൻ 1833–1855 ഫിന്നിഷ് മെഡിസിനൽ ഗവൺമെന്റ് ഏജൻസിയുടെ ജനറൽ ഡയറക്ടറായി സേവനമനുഷ്ഠിച്ചു.
1840-കളിൽ അദ്ദേഹം വംശീയ പക്ഷപാതിത്വമുള്ള Försök att bestämma den genuina racen af de i Finland boende folk, som tala finska ("Acta Societatis scientiarum Fennicæ", 1845-ൽ) പ്രസിദ്ധീകരിച്ചു.
അവലംബം
വർഗ്ഗം:1792-ൽ ജനിച്ചവർ വർഗ്ഗം:1877-ൽ മരിച്ചവർ
ഫാത്വിമ അൽ സമർഖന്ദി
പന്ത്രണ്ടാം നൂറ്റാണ്ടിൽ ജീവിച്ചിരുന്ന ഒരു ഇസ്‌ലാമിക പണ്ഡിതയും കർമ്മശാസ്ത്ര വിദഗ്ദയുമായിരുന്നു ഫാത്വിമ അൽ സമർഖന്ദി എന്ന പേരിൽ വിശ്രുതയായി മാറിയ ഫാത്വിമ ബിൻത് മുഹമ്മദ് ബിൻ അഹ്‌മദ് അൽ സമർഖന്ദി.
ജീവിതരേഖ
അലപ്പോയിലെ ഗവർണ്ണറായിരുന്ന നൂറുദ്ദീൻ സിൻകിയുടെ ഉപദേഷ്ടാവായിരുന്നു ഫാത്വിമ അൽ സമർഖന്ദി.
അവലംബം
വർഗ്ഗം:ജനിച്ച വർഷം അറിയാത്ത ജീവചരിത്രലേഖനങ്ങൾ
ഒരു വിളിപ്പാടകലെ
ജേസി സംവിധാനം ചെയ്ത് പി എം ഷംസുദീൻ നിർമ്മിച്ച 1982 ലെ ഇന്ത്യൻ മലയാള ചിത്രമാണ് ഒരു വിളിപ്പാടകലെ. വേണു നാഗവള്ളി, എം ജി സോമൻ, സുജാത, സുകുമാരി എന്നിവരാണ് ഈ ചിത്രത്തിൽ അഭിനയിക്കുന്നത്. പി ഭാസ്കര ന്റെ വരികൾക്ക് ജെറി അമാൽദേവിന്റെ സംഗീത സ്കോറാണ് ചിത്രത്തിലുള്ളത്.
ശബ്‌ദട്രാക്ക്
പി. ഭാസ്‌കരന്റെ വരികൾക്കൊപ്പം ജെറി അമൽദേവും സംഗീതം നൽകി.
ജൂൾസ് അല്ലിക്സ്
ഒരു ഫെമിനിസ്റ്റും, ഇക്സെൻട്രിക് കണ്ടുപിടിത്തക്കാരനും സോഷ്യലിസ്റ്റുമായിരുന്നു ജൂൾസ് അല്ലിക്സ് (1818 ഫോണ്ടെനെ-ലെ-കോംടെ, വെൻ‌ഡീ - 1903 പാരീസിൽ).
രാഷ്ട്രീയ ആക്ടിവിസം
സ്ത്രീകളുടെ അവകാശങ്ങൾക്ക് പ്രാധാന്യം നൽകുന്ന ഇതര കമ്മ്യൂണിസ്റ്റ് സോഷ്യലിസ്റ്റ് വീക്ഷണം പുലർത്തുന്ന "കോമിറ്റെ ഡെസ് ഫെമ്മസ് ഡി ലാ റൂ ഡി'അറാസ്" സൃഷ്ടിക്കാൻ അദ്ദേഹം കമ്മ്യൂണിൽ പ്രചോദനം നൽകി. ഗ്രൂപ്പിന്റെ പ്രാധാന്യം ഒരു തർക്കവിഷയമാണ്, പക്ഷേ അതിന്റെ പല ലക്ഷ്യങ്ങളിലും അത് പരാജയപ്പെട്ടുവെന്ന് കരുതുന്നു.
കണ്ടുപിടുത്തങ്ങളും പരീക്ഷണങ്ങളും
അസാധാരണമെന്ന് കരുതപ്പെടുന്ന നിരവധി കണ്ടുപിടുത്തങ്ങളുമായും പരീക്ഷണങ്ങളുമായുള്ള ബന്ധത്തിനും ജൂൾസ് അല്ലിക്സ് അറിയപ്പെടുന്നു. അതിലൊന്നാണ് "സ്നൈൽ ടെലിഗ്രാഫ്." (പസിലിലാനിക്-സിമ്പതിറ്റിക് കോമ്പസ് - ഒച്ചുകൾ ഇണചേരുമ്പോൾ സ്ഥിരമായ ടെലിപതിക് ലിങ്ക് സൃഷ്ടിക്കുന്നു എന്ന കപട-ശാസ്ത്രീയ സിദ്ധാന്തം പരീക്ഷിക്കുന്നതിനായി നിർമ്മിച്ച ഒരു കോണ്ട്രാപ്ഷനാണ് സ്നൈൽ ടെലിഗ്രാഫ് എന്നും അറിയപ്പെടുന്ന പസിലിലാനിക്-സിമ്പതിറ്റിക് കോമ്പസ്.) ഒരിക്കൽ‌ സമ്പർക്കം പുലർത്തുന്ന ഒച്ചുകൾ‌ അനുഭാവപൂർ‌വ്വമായ ആശയവിനിമയത്തിൽ‌ തുടരുമെന്ന്‌ ഇതിന്‌ പിന്നിലുള്ള ആശയം പറയുന്നു. അതിനാൽ, ഈ ആശയവിനിമയത്തിലൂടെ സന്ദേശങ്ങൾ അയയ്‌ക്കാൻ ഒച്ചുകൾ ഉപയോഗിക്കാം.
അവലംബം
വർഗ്ഗം:1818-ൽ ജനിച്ചവർ വർഗ്ഗം:1903-ൽ മരിച്ചവർ
പ്രാർത്ഥനാ സമാജം
മഹാരാഷ്ട്രയിലെ സാമൂഹ്യ ജീവിതത്തിൽ ഗണ്യമായ സ്വാധീനം ചെലുത്തിയ ഒരു പരിഷ്കരണമാണ് പ്രാർത്ഥനാ സമാജം. ആത്മറാം പാണ്ഡുരംഗിന്റെ നേതൃത്വത്തിൽ 1867-ൽ ബോബെയിലാണ് ഈ പ്രസ്ഥാനം സ്ഥാപിക്കപ്പെട്ടത്. എം. ജി. റാനഡെ, ആർ. ജി. ഭണ്ഡാക്കർ, കെ. ടി. തെലാങ്ങ് തുടങ്ങിയ നേതാക്കന്മാരും പ്രാർത്ഥന സമാജത്തിന്റെ രൂപീകരണത്തിൽ പ്രധാന പങ്ക് വഹിച്ചു.
ബ്രന്മ സമാജത്തിന്റെ സ്വാധീനം ആണ് ഇങ്ങനെ ഒരു പ്രസ്ഥാനം സ്ഥാപിക്കാൻ അതിന്റെ നേതാക്കളെ പ്രേരിപ്പിച്ചത്. ആധുനിക വിജ്ഞാനത്തിന്റെ വെളിച്ചത്തിൽ ഹിന്ദുമത ചിന്തയേയും അനുഷ്ഠാനങ്ങളേയും പരിഷ്ക്കരിക്കുകയായിരുന്നു പ്രാർത്ഥനാ സമാജത്തിന്റെ ലക്ഷ്യം. പുരോഹിത മേധാവിത്വത്തേയും ജാതി വ്യവസ്ഥയേയും അത് വെല്ലുവിളിച്ചു. കൂടാതെ, ഏകദൈവ വിശ്വാസം പ്രചരിപ്പിക്കുകയും ചെയ്തു. മതപരിഷ്കരണത്തേക്കാൾ സാമൂഹ്യ പരിഷ്കരണത്തിനാണ് ഈ പ്രസ്ഥാനം ഊന്നൽ നൽകിയത്. സ്ത്രീ വിദ്യാഭ്യാസം, മിശ്രഭോജനം, മിശ്രവിവാഹം, വിധവാ വിവാഹം എന്നീ മേഖലകളിൽ സമാജം പ്രവർത്തിച്ചു. സാമൂഹ്യ സേവനത്തിനും, വിദ്യാഭ്യാസ പ്രചരണത്തിനുമായി നിരവധി സ്ഥാപനങ്ങൾ സമാജം ആരംഭിച്ചു. സ്ത്രീകളുടെ അവകാശങ്ങൾക്ക് വേണ്ടി പോരാടിയ പണ്ഡിത രാമാഭായിയും പ്രാർത്ഥന സമാജത്തിന്റെ പരിഷ്ക്കർത്താവായ വീരേശ ലിംഗത്തിന്റെ പ്രവർത്തന ഫലമായി പ്രാർത്ഥനാ സമാജം ദക്ഷിണേന്ത്യയിലും വ്യാപിച്ചു.
അവലംബം
വർഗ്ഗം:ഹിന്ദു സംഘടനകൾ
കട്ടിയാട് ശിവരാമപണിക്കർ
ലഘുചിത്രം|കട്ടിയാട് ശിവരാമപണിക്കർ ശ്രീ ചിത്രാ സ്റ്റേറ്റ് കൗൺസിലിലും ശ്രീ മൂലം പ്രജാ സഭയിലും ചേർത്തലയെ പ്രതിനിധീകരിച്ച പൊതു പ്രവർത്തകനും വിദ്യാഭ്യാസ പ്രവർത്തകനും നായർ സമുദായോദ്ധാരകനുമായിരുന്നു കട്ടിയാട് ശിവരാമപണിക്കർ (1892 - 28 ജൂലൈ 1960). ചട്ടമ്പി സ്വാമിയുടെ ശിഷ്യരും സൃഹൃത്തുക്കളുമായ തീർത്ഥപാദ പരമഹംസർ, കുമ്പളത്തു ശങ്കുപ്പിള്ള, പ്രാക്കുളം പത്മനാഭപിള്ള തുടങ്ങിയവരോടൊപ്പം സാമൂഹ്യ പരിഷ്ടരണ ശ്രമങ്ങളിൽ ഭാഗഭക്കായി.